Evit termeniñ elfennoù an trenioù, gellet a c'heller kemer harp war an teul kinniget gant Ofis ar brezhoneg .\nMarc'h-du standart 140 e porzh-houarn Pariz-Norzh\n1.1 An deroù er Rouantelezh-Unanet\n1.2 An hent-houarn etrezek Amerika war ober\n1.3 Trenioù tizh-ha-tizh\n2 Isframm evit lakaat da red un tren\n3 Trenioù a bep seurt\n3.1 Tren beajourien\n3.2 Tren marc'hadourezh\n3.3 Tren war bigi\n3.4 Tren evit al labourioù\n4 Trenioù brudet\n5 Embregerezhioù sevel trenioù\n6 Trenioù en hor sevenadur\nAn deroù er Rouantelezh-UnanetAozañ\nAn hent-houarn etrezek Amerika war oberAozañ\nIsframm evit lakaat da red un trenAozañ\nTrenioù a bep seurtAozañ\nUn tren beajourien a c'hell implij ur stlejerez liammet d'ur strobad gweturioù hag a c'heller lakaat beajourien enne. Tamm-ha-tamm e vez lakaet da vont strobadoù emlusk e-lec'h m'he deus pep gwetur ur mekanik stlejañ.\nHarp a ra an tren beajourien en ul lec'h ma'z eo bet savet ur c'hae, ar peurliesañ e vez en ur porzh-houarn.\nUn tren marc'hadourezh a vo ar peurliesañ ur strobad bagonioù stlejet gant ur stlejerez. Alies e vez ar stlejerez o vont en-dro gant diesel hag an tren marc'hadourezh a ya dousikoc'h eget unan gant beajourien. Displeg a reomp an dra-se gant ma vez al linennoù marc'hadourezh leusket a-gostez da geñver al linennoù beajerien : n'int ket tredanaet hag o tres n'eo ket bet gwellaet abaoe pell 'zo.\nTren war bigiAozañ\nTren evit al labourioùAozañ\nDraisine lies-implij evit al labourioù e bro Finn\nKartenn al linenn treuzsiberian\nTreuzsiberian : Treuzsiberian (fr)\nTren herrek an Oriant : Tren herrek An Oriant (fr)\nAr saezh aour : Saezh aour (fr)\nAn tren c'hlas : An tren c'hlas (fr)\n20th Century Limited : An tren "20th Century Limited" (en)\nUr stlejerez NYC Hudson\nTren herrek ar skorneg : Tren herrek ar skorneg (fr)\nEmbregerezhioù sevel trenioùAozañ\nTrenioù en hor sevenadurAozañ\n"Catch Me Who Can" eus Trevithick e diabarzh ar sirk e Bloomsbury\n"Catch Me Who Can" a oa ur stlejerez krouet gant Richard Trevithick. Aozet eo bet e 1808 gant teuzerezh Rastrick and Hazledine e Bridgnorth (bro-Saoz). Kinniget e oa d'an dud ar marc'h-du-mañ e diabarzh ur sirk anvet "steam circus" lec'hiet e Bloomsbury, war un hent-houarn e stumm ur c'helc'h. Ar marc'h-du a c'helle mont betek un tizh a 19 km/e met re bouner e oa evit ar roudennoù. Serret e voe ar sirk ken-ha-ken ma voe ur roudenn distrujet abalamour da bouezh ar stlejerez. Ur c'hopi a zo war ober gant an Trevithick 200 charity...\nAr General (fr), ur film hep son graet gant Buster Keaton e 1926.\nPatrom:Porched an hent-houarn\n↑ Geriaoueg an hent-houarn (2005)\nAdtapet diwar « https://br.wikipedia.org/w/index.php?title=Tren&oldid=1646204 »\nDernière modification le 22 Mae 2015, à 15:13\nKemmoù diwezhañ degaset d'ar bajenn-mañ d'an 22 Mae 2015, da 15:13.


Fañch : un afer nevez e Pabu ? Doujañs d'hor yezh ! - Bretagne Info\nBy admin 30/04/2020\nUr familh deus Gwengamp n’en deus ket gellet reiñ « Fañch » evel eil anv d’un Awen bihan e servij marilh ar boblañs e ti-kêr Pabu. Disoc’h an diouer a c’halloud politikel e Breizh evit ma votfemp hon unan lezennoù a denn d’hor gwirioù yezh an hini eo.\nGoude mizvezhioù a gehentiñ a-berzh kannaded LREM ha promesaou ar gouarnamant, hir divizou er Sened ne c’heller nemet stadañ n’eus ket bet tamm a-raokadenn stabilh ebet evet an teuliadoù a denn d’ar politikerezh yezh. Ha kement se koulz evit an anvioù bihan hag an arouezennoù diakritek a gaver enne hag an treziad skol sañset da vezañ roet gant ar c’humunioù d’ar skolioù lik, digoust ha kevredigezhel Diwan. Gortoz a ran a-berzh an dud zo e penn Rannvro Breizh ha ti-kêr Gwengamp ur vouezh unvan ha nerzhus da lakaat hor gwirioù yezh diazez da vezañ doujet evit ma c’hellfe hor tiegezhioù ober evel ma karont gant anvioù bihan a implijer amañ en hor bro evel ma oa bet prometet deomp ha daoust da zoareoù strishaus an devarnadurezh.\nGael Roblin, dilennad Kumun Gwengamp\n#bzhg #bzhbreizhBrezhonegbrezhoneg ofisieldiwanFañchgael roblingwengampKumun GwengampLoig Chesnais-GirardLREMPaburannvro breizhskoliou diwanti Kervran Gwengamp


Rugby/All Blacks : Treuzet eo bet ar bed gant Christine eus Plougastell evit komz gant Dan Carter !\ndimanche 1 novembre 2015 à 16:03 Par Tudi Crequer et Guy Le Corre, France Bleu Breizh Izel\nUn istor karantez ez eo kasimant etre Christine Laurent dac'h a Blougastell ha skipailh ar Zeland Nevez. Meur a wech n'eus bet tro da welet anezho. Aet eo zoken betek ar penn all eus ar bed evit komz gant Dan Carter ha Richie Mc Caw !\nChristine Laurent ha Dan Carter © Radio France - Christine Laurent\nAn teirvet gwech eo dezho d'Ar Re Zu da c'hounnit kib rugby ar bed. Deuet e oant a-benn da reiñ lamm Disadorn da Vro Aostralia (34-17) a-drugarez da Dan Carter. Lakaet zo bet 19 poent gant emañ. Laouen ha fier ruz eo Christine Laurent, dac'h a Blougastell, gant disoc'h ar c'hrogad-se. "Ar match a oa brav-tre. An daou skipailh a oa eus ar c'hentañ. Cheu a zo bet etrezo ha c'hoariet o deus ur rugby a-feson."\nTreuzet ar bed ganti\nSot eo Christine gant ar rugby abaoe tremen 40 vloaz. Ar wech kentañ n'oa bet gwelet ur match rugby ouzh an tele, e oa "ar c'hazetenner Roger Couderc a-dreñv ar mikro evit displegañ ar c'hoari". Ken sot eo gant ar sport-se e n'eus prenet, ar bloaz-mañ, bilhiji evit mont betek Eskopti Ar Re Zu penn-da-benn, stad Christchurch. Gwellet e n'oa neuze ur match etre daou skipailh eus ar vro. Dan Carter ha Richie Mc Caw a oa neuze war an dachenn. "Ar Re Zu a zo 'giz ar Graal er rugby", emezi gant he daoulagad o lugerniñ.\n"Jentil ha simpl tre eo Dan Carter", Christine Laurent\n"E fin ar match e oan gant va merc'h o c'hortoz ma zro da gaozeal ganto. E-pad pell awalc'h m'eus gortozet. Ur bern tud a oa. Pa oa deuet ma zro din-me da gomz ganto e m'eus kroget gant Dan Carter. Lavaret e m'eus dezhañ e oan deuet ekspres kaer da welet anezhañ eus Bro Frañs. Respontet e n'oa din e galleg "C'est pas possible quand même !". Un den jentil eo, simpl tre. Kemeret e m'eus ur bern fotoioù neuze gantañ, gant Richie Mc Caw ha gant tud all eus ar skipailh".\n"E 1996, e oan aet da welet Ar Re Zu en o gwiskva !", Christine Laurent\nOuzhpenn da-se n'eo ket ar wech kentañ da ch/Gristine kemer poltriji ha kaozeal gant Ar Re Zu penn-da-benn. "Pa oan yaouank ez aen alies da welet matchoù Bro C'hall gant skipailh rugby Plouzane. E 1996 e oamp aet da Naoned da welet un test-match etre Bro C'hall hag ar Zeland Nevez. Unan eus klub Plouzane a anaveze mat Daniel Du Broca, kabiten skipailh Bro C'hall d'ar mare-se. Setu e fin ar match e m'oa bet tro da vont da welet Ar Re Zu en o gwiskva (vestiaire) ! Ha tennet e m'oa ur bern poltriji ivez eveljust ! Ouzhpenn da-se e oa ar wech kentañ evit Bro C'hall gounnit a-enep Ar Re Zu !"\nChristine Laurent a gont e istor en tu all d'ar bed da Tudi Crequer\nGuy Le CorreFrance Bleu Breizh Izel\nToutes les émissions Pauline Kerscaven war-eeun deus Gwengamp a-raok ar match Frañs/Island


Metr - Wikipedia\nunanenn diazez hirder\n(Adkaset eus Kilometr)\n1 Rakgerioù an SI staget ouzh ar metr\n2 Troidigezhioù (unanennoù angl-ha-saoz)\n3.1 Deiziadoù pennañ an termenadur\n5.1 e galleg\n5.2 e saozneg\nRakgerioù an SI staget ouzh ar metrAozañ\nGallout a reer ober gant ar metr asambles gant rakgerioù an SI.\n100 metr m\n101 dekametr dam\n102 hektometr hm\n103 kilometr km\n106 megametr Mm\n109 gigametr Gm\n1012 terametr Tm\n1015 petametr Pm\n1018 egzametr Em\n1021 zetametr Zm\n1024 yotametr Ym\n10-1 desimetr dm\n10-2 santimetr cm\n10-3 milimetr mm\n10-6 mikrometr µm\n10-9 nanometr nm\n10-12 pikometr pm\n10-15 femtometr fm\n10-18 attometr am\n10-21 zeptometr zm\n10-24 yoktometr ym\nTroidigezhioù (unanennoù angl-ha-saoz)Aozañ\nKavatal eo ar metr gant :\n1/0,9144 yard rik (war-dro 1,0936 yard)\n1/0,3048 troatad rik (war-dro 3,2808 troatad)\n10000/254 meutad rik (war-dro 39,370 meutad)\nDont a ra ar ger metr eus an henc'hresianeg metron (μετρον), "ur muzul", dre ar galleg mètre. E 1856 e kaver anezhañ evit ar wezh kentañ en ur skrid brezhonek.\nA-raok an XVIIIvet kantved e veze muzuliet an hirderioù dre ober dave da vab-den (ar meutad, an troatad, an tez) ; ha peogwir eo disheñvel an dud an eil diouzh egile e veze kemeret alies ar roue e-giz dave, a pezh a veze un arouez-unpenniezh kreñv. Evit en em zizober diouzh pep dave d'un den bennak hag evit aesaat emled ar ouezoniezh e voe divizet neuze dibab ur stalon nemetañ nann denel, hag ober gant lieskementoù ha ranngementoù eus 10. Setu ne vo ket mui eus an troatad a dalveze 12 meutad, nag eus ar walenn a dalveze 3 zroatad. Lod a ginnige termenañ ar metr evel hirder ur momeder dezhañ un hanter-periodenn a ur segondenn. Ha lod all a ginnige termenañ ar metr evel un dekmilionvedenn eus ur c'hard hedredenn-Douar.\nPilpatrom etrebroadel ar metr : ur varrenn standart a c'hoarvez eus platin hag iridiom. Graet ez eus bet gantañ evel pilpatrom ar metr etre 1889 ha 1960 ma voe divizet ober gant muzul spektr ar c'hripton. Abaoe 1983 e vez termenet ar metr gant tizh ar gouloù er goulonder.\nE 1791 e voe dibabet an termenadur hervez an hedredenn gant Akademiezh C'hall ar Skiantoù abalamour da variadennoù dister ar gravitadur war gorre an Douar, a c'hoari war beriodenn ar momederioù. Degemeret e voe evel unanenn hirder ofisiel gant ar Frañs d'ar 7 a viz Ebrel 1795. Un nebeud bloavezhioù war-lerc'h, e 1799, e voe savet ur metr stalon e platin diwar an termenadur-se hag e teuas hennezh da vezañ an dave. Etre miz C'hwevrer 1796 ha miz Du 1797 e voe lakaet c'hwezek metr-stalon engravet e marmor e Pariz diwar atiz ar Goñvañsion evit boazañ ar boblañs gant ar muzul nevez-se. Hiziv an deiz, ne chom ket 'met daou anezho : emañ an eil er 36 straed Vaugirard, a-zehoù d'an antre ; hag emañ egile, bet adlakaet e 1848, en 13 plasenn Vendôme, a-gleiz da borched minister ar Justis.\nE miz Mezheven 1792 e voe karget Jean-Baptiste Delambre da vuzuliañ an hed etre Dukark ha Rodez tra ma voe Pierre Méchain o vuzuliañ an hini etre Rodez ha Barcelona. Gant se e vo posupl sevel rik talvoudegezh ar metr. E 1793 e voe kavet un dislavar gant Méchain e Barcelona etre an hirderioù savet ha notennad astronomek lec'hiadur ar stered. Abalamour d'ar brezel etre Frañs ha Spagn ne voe ket evit ober e vuzuliadennoù en-dro. Gwall brederiet e voe gant an diforc'h-se (a oa diresister ar binvioù implijet penn-kaoz anezhañ, ha n'eo ket ur fazi maneal) ha gant se e klaskas mod pe vod chom hep rentañ kont eus e labourioù e Pariz. E 1799 e asantas mont d'ur c'hendalc'h etrebroadel a rae ton d'e oberenn skiantel. Treuzkemmañ a ra neuze e zisoc'hoù, ha dre se e voe re verr ar metr eus 0,2 mm. Ne voe dizoloet an « torfed » gant Delambre nemet e 1806 pa adstudias an holl zisoc'hoù evit skridaozañ Base du système métrique (Diazez ar sistem metrek).\nEr bloavezhioù 1870, ha dindan sklêrijenn ar resister modern, e voe dalc'het ur heuliad kendalc'hoù etrebroadel evit sevel standardoù metrek nevez. Kenemglev ar metr (Convention du Mètre) savet e 1875 a gemennas e vefe savet ur Burev Etrebroadel evit ar Pouezioù hag ar Muzulioù (BIPM : Bureau International des Poids et Mesures) a oa da vezañ lec'hiet e Sèvres, Frañs. Bezañ en defe an aozadur nevez-se da virout pilpatromoù ar metr hag ar c'hilogram ur wezh savet, pourvezañ pilpatromoù broadel, ha derc'hel keñveriadurioù etre int hag ar standardoù muzuliañ nann-metrek. Ur varrenn bilpatrom nevez a voe savet gant an aozadur-se e 1889 er c'hentañ Kendalc'h Meur ar Pouezioù hag ar Muzulioù (CGPM : Conférence Générale des Poids et Mesures), ha termenet e voe Pilpatrom Etrebroadel ar Metr evel an hed etre div linenn war ur varrenn standart, anezhi ur c'hendeuzad 90 dregant a blatin ha 10 dregant a iridiom, muzuliet da boent teuziñ ar skorn.\nE 1893 e voe muzuliet ar metr standart gant un interferometr evit ar wezh kentañ gant Albert A. Michelson, ijiner ar benveg ha difenner ar mennozh implij un hirder gwagenn dibar eus ar gouloù evel standard hed. E 1925 e veze graet ingal gant an interforometriezh er BIPM. Kouskoude e chomas Pilpatrom Etrebroadel ar Metr ar standard betek 1960, ma voe termenet ar metr gant an unnekvet CGPM er sistem etrebroadel nevez evel 1 650 763,73 hirder gwagenn eus ur skinadur orañjez embannet gant izotop 86 ar c'hripton. Emañ bepred ar varrenn bilpatrom er BIPM e Sèvres, miret dindan ar c'hondisionoù lakaet e 1889.\nEvit bihanaat c'hoazh an diasurter e voe roet an termenadur a-vremañ gant ar seitekvet CGPM e 1983, diazezet war an amzer ha tizh ar gouloù :\nAr metr eo an hirder dedreuzet gant ar gouloù er goullonder e-pad 1/299 792 458 segondenn.\nPeogwir ez eo tizh ar gouloù er goullonder ar memes hini e pep lec'h (hervez teorienn ar relativelezh) ez eo an termenadur-mañ hollvedel hag aesoc'h da gemenn. Ha dreist-holl ez eo un hed aesoc'h da vuzuliañ eget an hed etre daou boent peogwir ez eo ar segondenn an unanenn a vez muzuliet ar gwellañ e-touez unanennoù ar sistem etrebroadel (SI).\nDeiziadoù pennañ an termenadurAozañ\nTroidigezhioù unanennoù evit keñveriañ gant unanennoù all\nTizh ar gouloù\nIstor ar metr, gant Minister gall an Ekonomiezh, an Arc'hant hag an Industriezh\nIstor ar Metr, lec'hienn glok diwar-benn istor ar metr, eus an Dispac'h C'hall betek bremañ\nKenemglev ar metr a lakaas ar BIPM en e sav, aozadur e penn kentañ ar sistem etrebroadel\nIstor ar metr en National Institute of Standards and Technology (SUA)\nBureau International des Poids et Measures - Hirderioù\nAdtapet diwar « https://br.wikipedia.org/w/index.php?title=Metr&oldid=1942740 »\nKemm diwezhañ d'an 13 C'hwe 2022 da 09:32


Tri Bleiz Die - Wikipedia\nTri Bleiz Die zo ur strollad punk hag a gan e brezhoneg hepken. Savet eo bet e 1998 e Naoned.\nGanto e vez mesket binviji hengounel (bombard) ha binviji punk-rock (gitar tredan, gitar boud tredan, tamboulinoù). Ar brasañ niver eus an testennoù a zo skrivet ganto, ar peurrest a zo kanaouennoù hengounel adkanet ganto.\nDibabet o deus e izili chom a-sav gant ar strollad goude ur sonadeg diwezhañ d'an 21 a viz Here 2006. Ur sonadeg dreist-ordinal e oa bet, pedet eo bet Les Baragouineurs ha Gweltaz Adeux (eus ar strollad EV), evit ar re bennañ, en MJC de Doulon (Naoned).\nGoude ar sonadeg diwezhañ-se ez eo en adkavet ar strollad evit sonadegoù ispisial. Da gentañ unan e Run ar Puñs e Kastellin d'ar 27 a viz Here 2007. Divsonadeg all o deus graet e 2009, d'ar 17 a viz Mae evit an Alien Fest ha d'an 20 a viz Mae evit al Live Factory e Naoned.\nSetu amañ roll e izili da vare an disparti :\nGitar, kan : Stefan (Stéphane Guérois)\nGitar : Loran (Laurent Moulin)\nGitar boud : Squale (Pascal Bossis)\nTamboulinoù : Gaino (Gwenolé Michenaud)\nViolin : Florian Herry\nPeder fladenn zo bet savet gant ar strollad.\nDisuj e 1999 :\nDalc'homp mat ! e 2001.\nArabat dekoniñ memestra e 2003 :\nMilendall (albom) e 2005 :\nGraet o deus paotred Tri Bleiz Die muioc'h eget 200 sonadeg e Breizh met ivez e Bro-C'hall hag e Belgia.\nKavout a reer videoioù eus ar strollad war Youtube:\nWar Bon An Naoned\nAbadenn er Republik Tchek\nHa re all c'hoazh\nLec'hienn internet kozh ar strollad\nO fajenn war Myspace\nAdtapet diwar « https://br.wikipedia.org/w/index.php?title=Tri_Bleiz_Die&oldid=1853053 »


Botoù-koad > court-métrage / short film > 17min van Matyas Le Brun — KissKissBankBank\nBotoù-koad > court-métrage / short film > 17min\nKen-produit ar film diwar-benn "ar vuoc'h" implijet e Breizh !\n"Ce projet est très beau, il faut absolument le faire. Vous avez tout mon soutien et toutes mes amitiés"\n"Magnifique projet sur le respect de la différence, la beauté de la différence mais aussi l'âme de l'Homme. Matyas a tout pour porter à bien ce film et nous le faire partager. Soutenez-le maintenant"\nUn nebeut mizioù zo 'm eus sinet gant Pierre Mathiote,produer Cinérgie Productions , evit seveniñ ar film-faltazi "Botoù koad" am eus ijinet ha skrivet.\nDiwar-benn punijenn "ar vuoc'h" eo istor ar film ( ar redi da zerc'hel ur votez koad tro -dro ar gouzoug pa gomzed brezhoneg).\nDesket 'm eus brezhoneg a-drugarez da Stumdi hag ur gwir plijadur eo bet din deskiñ yezh ma zud-kozh, ur yezh ken pinvidik ha ken brav ha ma 'm eus ezhomm da vont pelloc'h ganti bremañ.\nKroget omp da glask arc'hant ha poent eo bremañ steuñviñ ar filmañ e nevez amzer 2015.\nEvit dont a-benn d'en ober hon eus ezhomm kevelerien nevez hag ouzhpenn eo pouezus din e vefe douget raktres Botoù koad gant un emsav. Meur a skinwel he deus gouestlet labourat ganeomp ha kalz a gevelerien a zo a-du gant seveniñ ar film "Botoù-koad".\nTrugarez vras d'an holl o deus kemeret perzh er raktres, diskouez a reont pegen pouezus eo dezho e vefe savet ar film-mañ. An unaniezh a vo ur brouenn ouzhpenn eo poent bras kinnig ur patrom all evit dazont hor yezhoù.\n« L’âme d’un peuple vit dans sa langue ». (Johann Wolfgang Von Goethe)\nEmouez on ouzh ar garg-mañ hag ouzh kenarroud ar film setu perak on laouen bras ouzh ho pediñ da gemer perzh e seveniñ ar film-mañ.\nE pep lec'h er bed eo bet trevadennet pobloù dre abegoù disheñvel diouzh pep rann an douar ha pep bro.\nPunijenn ar vuoc'h zo bet implijet e-pad ouzhpenn ur c'hantved evit kas da benn ur menn heñvelekaat yezhel. Efedus eo bet, ha gant efedoù mantrus.\nUr yezh, well-wazh, a vez kollet bep miz c'hoazh. Dibarderioù yezhel prisius o deus ar yezhoù-se, liammet gant an tiriadoù ma vezont komzet, an natur, an traoù implijet hag all... hag a zo kollet da vat.\nMet da gentañ tout eo un doare da welet ar bed hag a vez kollet. Ar bedelaat a drezoug ul lakaat ingal hag a zistruj gweledoù a bep seurt an den.\n"Ar vuoc'h" zo bet implijet gant ar samied, e meur a bobl vinorel e Amerika, e Kembre, e Iwerzhon, e Walloni, e pep lec'h e Afrika, e Japan hag e Suamerika evit kas da get ar yezhoù minorel. E Breizh eo bet implijet betek ar bloavezhioù 60 gant an deskadurezh-Stad.\nDivizet 'm eus neuze skrivañ ur film produet gant Cinérgie Production hag a vefe diwar-benn an danvez poanius-mañ.\nUn dever a vemor eo ha ret eo ober gantañ da gompren, da vezañ anavezhet ha dreist holl da vont war-raok gant ur yezh hag a goll yezherien bemdez.\nAr film a zifen eo an diforc'helezh ur vammenn zihesk a binvidikaerezh. Ken niverus ha ma vez ar yezhoù war ar bladenn-mañ e tellezont hon doujañs rak bez ez eus anezho.\nLañsañ an dastum evit seveniñ ar film-mañ a ziogel e vo douget an tem-mañ gant ur strollad tud hag a fell dezho gwelout tabutoù fetis dont da vad.\nEr mare-mañ e Breizh. Ur vamm a gas he mab 7 vloaz et ti e dad-kozh a vev e-unan en un ti mein e kreiz ar c'hoad. M'en deus an tad-kozh asantet ober war dro e vab-bihan e nac'h koulskoude komz gantañ rak ar paotrig a gomz brezhoneg nemeken, yezh bugaleaj an tad-kozh a zo karget a soñjoù displijus.\nA-hed an dibenn sizhun e teu en dro soñjoù eus mare ar skol, ha ganto poan ur rummad a-bezh: Arabat komz brezhoneg. Dont a raio ar pare tamm ha tamm dre ma vezont oc'h eskemm.\nHervez un istor gwir (pe meur a hini).\n(Tresadennoù Johanna Bessière)\nGant ar film-mañ e fell deomp onoriñ ar rummad-mañ en deus douget un heñvelaat yezhel gant e ouiziegezh pe get.\nHa gall' a reomp cheñch ar patrom ha dioren ur bolitikerez yac'h ar yezhoù ?\nHa Gall a reomp kompren o deus hor bugale ezhomm eus gwrizioù solut evit kavout o identelezh ?\nHa Gall a reomp asentiñ e vevfe ur bobl en he yezh hep bezañ gwelet evel tud strizhkredik, kilstourmerien,sponterien, broadelourien, dizalc'herien.\nAr goulenn a zo savet gant ar fim eo : ha gall a reomp asentiñ ?\n(Tresadennoù - Johanna Bessière)\nEn nevez amzer 2015 e vo ar filmañ e Kreiz Breizh, en ur mirdi evit prantad penn kentañ an XXkv hag en un ti-feurm e kichen ur c'hoad evit prantad an amzer a vremañ.\nBotou-koad zo lod eus un drilogiezh hag a zo "komzit" he zitl. Pep film a zegaso ur goulennata disheñvel liammet gant ar brezhoneg en amzer a-vremañ.\nPadelezh ar filmoù berr a raio ur film hir e teir lodenn hag a c'hello bezañ skignet er skinwel ha war DVD hag impljet er skolioù.\nUn digarez eo an drilogiezh evit ma sevenin meur a filmoù berr araok seveniñ ur film hir.\nUr film eko-produet e vo, pouezus eo din bezañ a-unan gant talvoudoù a-vremañ : adaozañ, armerzhañ, adarverañ.\n100 00 € eo budjed ur film evel Botoù-Koad, Ar goproù, ar frejoù hent, ar gwiskamantoù ,ar c'hinklañ, an dafar klewelet ha son, ar boued had ar skodennoù implijad a zo ennañ.\nGant ar skinweloù o deus kemeret perzh er raktres.\n- E festivalioù filmoù-berr, e Breizh hag e brouioù estren\n- Er skolioù hag o do c'hoant d'e implijout evel dafar pedagogel\n- Gant kevredigezhioù ha sinemaioù hag o do c'hoant e skignañ\n- War ar rouedad\n- DVDioù a vo great gant an drilogiez\nPajenn diwar-benn Matyas Le Brun : matyasreal.wordpress.com\nMa vez degemeret pep skoaziadenn hag a zo bet goulennet e sikouro an arc'hant dastumet gant KKBB da dizhout ar pal hon eus : ober ur film a-vicher.\nMa ne vez ket degemeret pep skoaziadenn gortozet e vo hollbouezus an dastum -mañ rak hep ho sikour e vo kalz diaesoc'h dont a-benn d'ar raktres.\nE-se, evel oberour-sevener ar film, e c'houlennan gant an holl -re o deus c'hoant e vefe klevet hor c'hemmenadenn da gemer perzh en hor raktres. Trugarez evit ho perzhiañ.\nDek = a big thank you !\nDek + ugent = your name in the thank list + an invitation to see the movie !\nUgent + daou-ugent = A link to see the movie before it's out !\nDaou-ugent + tri-ugent = an invitation to come at the shooting !\nTri-ugent + kant = a dvd you receive at home !\nKant + tri-c'hant = your name in the movie !\nTri-c'hant + seizh kant = we are organising a shooting just for you and your friends and matyas is coming !\nSeizh kant + mil = you'll received a link to see the first editing and you tell us what you think + you spend the evening with us at the premiere in France !\nMil + daou vil = your name is at the begining of the movie as co-producer + you are with us during the shooting & editing, telling what your ideas + you will receive a surprise gift !


Labour ar beleg - Wikimammenn\nLabour ar beleg\nTi moulerez Sant-Gwilherm, 1909 (p. 43-52)\n◄ Eun dreuflezen da Baol gornek Labour ar beleg Teir oferen Nedeleg ►\nAr veleien n’int ket gwelloc’h eget ar re-all… Ar veleien a zo tud evel ar re-all…\nLennit ar pez ’zo ama war-lerc’h ; lennit an darvoud-ma c’hoarvezet eun nebeut bloaveziou a zo ; hag e root d’in kelou eus labour ar beleg, hag e lavarot d’in ha henvel eo ar beleg ouz an dud-all…\nDek heur a yoa nevez sonet e kloc’hdi koz an iliz ; an avel penfollet a skoe kalet oc’h prenestrou diskloz ar presbital oc’h ober eun trouz gouest da vouzara an diaoul, Yen e oa ken na droc’he, peo gwir e oa skornet ar pri war an henchou evel ar vein. Skedi a rea al loar en eun oabl digoummoul, hadet kompez a stered lugernus a lintre evel goulou benniget ar baradoz.\nN’oa ket mui eur c’houlaouen war elum e ti ebet eus ar vourc’h ; hag an dud, kredabl, a yoa eat holl da glask an domder en eur gwele klozet mat.\nPa lavaran « e ti ebet » e fazian koulskoude ; eo, an aotrou person a yoa c’hoaz azezet e-tal e dan, oc’h echui da lenn e vreviel. Skuiz e oa, rak eur bale hir en doa great er penn pella eus ar barrez evit kas e zakramanchou d’eur paour keaz klanvour.\n— « Asa, aotrou person, eme Fant, ar garabasen. n’hoc’h eus ket a zonj da vont d’ho kwele eta fenoz ? Sed aze e rankot sevel abredik warc’hoaz vintin evit lavaret an oferen ! Ha neuze, n’hoc’h eus debret tamm, santez Anna ! »\n— « Nag a dud reuzudik, Fant, a zo d’ar poent-ma o c’haloupat an henchou, sklaset o izili gant ar riou, ha goullo o c’hof. Gant pebez karantez o digemerfen em zi, daoust d’am nebeut a beadra !… » Boum !… Boum !… Boum !…\nSkoet e oe neuze eur maread taoliou pounner war an nor : lavaret e vije ez oa c’hoant d’he divarc’ha. Boum !… Boum !… Boum !… Tri daol seac’h adarre.\n— «Petra ?… N’eus den ’ta ? Ma n’eo ket eun druez lezel an dud keit-all dindan eur seurt amzer !… »\n— « Kea. da zigeri, Fant ! prez ’zo evit doare ; eun darvoud bennak, kredabl… »\n— « Mat e rafe evelato ober nebeutoc’h a drouz… »\n— « Kea buan, plac’h baour ! »\nMont a eure en eur lavaret : « Itron santez Barba venniget, mirit ac’hanomp diouz pep droug ! »\nAn diaveziad, koulskoude, a gendalc’he da skei kalet, o touet hag o vallozi Doue endra c’helle.\nN’oe ket ezom d’e bedi da zont en ti.\nEur pez foultren den e oa, baro du hag hir d’ezan, en e ben daoulagad ruz evel an tân, gouest da lakaat ar paotr muia dispont da grena war e dreid.\nSec’ha a rea ar c’houezen eus e benn ; n’oa ket a vall gantan avat disken e vouchouar ; ne c’houlle ket, kredabl eo, e vije gwelet e zoare.\nGoude beza sellet outan eur pennad, o veza n’hen anaveze ket, ar person a c’houlennas :\n— « Piou oc’h-hu, va den mat ? »\n— « Me eo mevel hostaleri ar Mene-Bras ; dont a ran evit eun tremener deuet da loja du-ma hag a zo kouezet klanv bras en eun taol. Hastit avad, aotrou person, pe e vezo maro abarz ma tigouezimp. »\n— « Mont a ran d’hoc’h heul, eme ar person koz, a gave eun nerz nevez o sonjal edo o vont da zigeri dor ar baradoz d’eun ene. Azezit, eta, eur pennad, keit ha ma vezin o pourchas kement a zo red. Fant, ro d’an aotrou an dilerc’h eus ar gwin a zo chommet aze er voutailh, evit tomma d’ezan e izili, rak yen eo, hag ar Mene-Bras a zo pell ac’halen. »\nSenti a reas Fant, en despet d’ezi avad, hag oc’h ober sellou korn oc’h an aotrou person. Eviti, an aotrou du n’en doa doare vat ebet. En eur c’horn tro e kavas an tu da lavaret d’he mestr :\n— « ’Velkent, n’efet ket en hent gant eur seurt den, hep m’ho pefe an distera anaoudegez anezan… N’eus ket warnan drem eun den eün !… »\n— « Ro peoc’h, Fant ; evit ober al labour-ze eo ez oun bet beleget. Eun ene da zavetei ! Red eo d’in mont… »\nAn diaveziad a gleve, hogen ne reas van a netra ; hag e tebre, ec’h eve, ken gwaz ha pa vije bet war yun abaoue eiz dez.\nPa oe dare pep tra, an aotrou person a ginnigas ar zac’h du d’an den o lavaret :\n— « Mar befe ho madelez dougen ar zac’h-ma ; ar c’hiz a zo d’her rei d’an nep a deu da c’houlen ar beleg. »\nE zigemeret a reas hep lavaret nemet ken :\n— « Trein a zo ganeoc’h, aotrou person ! »\n— « Emaon o vont. Fant, mont a ri da gousket ma ne vezan ket dizro a-benn hanter-noz… »\nHag ar beachour a gendalc’has :\n— « Me a deuio endro pe gant an Aotrou Person, pe va-unan, mar bez red d’ezan chom war-dro ar c’hlanvour. »\nEasaet dre ar c’homzou-ze, ar plac’h keaz a heuilhas he mestr hag e vleiner, ken n’ejont diwar wel. Serri a reas neuze an nor, he morailha a reas zoken, hag o veza lakaet sin ar groaz en he c’herc’hen, e teuas da azeza war an oaled, e-kichen an tan, pe kentoc’h e-kichen al ludu, rak maro e oa an tan pell a yoa.\nLakeat mat he doa en he fenn n’ez aje ket d’he gwele abarz beza bet eur c’helou bennak eus ar veachourien. Daoust d’ar boan a gemere evit kas kuit ar velkoni, n’ehane da huanadi diwar greiz he feden. Drem hudur an dianavezet n’ea ket dioc’h he spered ; mont ha dont a rea dirazi evel eur spontailh. Serri a reas he daoulagad evit chom hep e welet ; neuze, skuiz evel ma ’z edo, ken a gorf ken a spered, Fant na zaleas ket d’en em rei da gousket.\nAn daou veachour koulskoude a gerze atao, prez bras warnezo. An hent a yoa dies meurbet. Rankout a reant tremen dre wenojennou risklus an tosennou ; e lec’hiou-all, dreist ster drouzus an draonien, war drojennou gwez taolet eus eun tu d’an tu-all gant micherourien ha n’oant ket bet, kredabl eo, e skoliou an ijinerez.\n— « An dlead eo, va mignon. »\n— « Lakaat a rit ho puez e riskl, rak ma c’hellit ruilha en doureier, tapa paz, pe koueza etre daouarn al laeron. »\n— « Anaout a reomp an holl wenojennou dre ama, hag a hent-all gwazed ar meneziou o deus re a zoujanz ouz Doue hag a garantez evit o ferson evit mac’h esafent tenna e vuez digantan. Ha neuze, ha pa ne vije ket an traou evel-se, hen adlavaret a ran : Va dlead eo ! »\nN’hellas ket lavaret muioc’h : edont e-kreiz ar pont pa zavas an diaveziad e benn-baz dero. Hag hen darc’hoï eun taol ker pounner war benn ar paour keaz person ma kouezas a stok korf evel maro.\nGoude beza roet c’hoaz meur a daol-all d’ezan, o kredi ne skoe mui war eur c’horf beo, an torfetour a furchas piz e godellou ar beleg. Kemeret a reas e heurier hag e yalc’h, eur gwenneg bennak hepken enni ; goude ze e taolas ar c’horf maro er Ster…\nPlac’h ar presbital, koulskoude, a yoa gwall-ankeniet o veza ne deue den war he zro. Lavaret hon deus e oa en em roet da gousket. O, ne badas ket pell ar c’housk, re vras oa he enkrez ; hag o veza eat d’an daoulin dirak skeuden an Itron-Varia, Fant a grogas gant he chapeled.\nWar-dro hanter-noz hanter e oe klevet eur pez taol skoet war dor ar presbital, ha kerkent e oe klevet eur vouez o lavaret :\n— « Fant, hastit digeri d’in ; dont a ran a-berz an aotrou person. »\nGwelet en doa, red eo ma vije, an hini a gomze en doare-ze, eur bann sklerijen en em zilet er-meaz dre wask ar stalafiou koad diskloz a yoa war ar gegin.\nOc’h anaout mouez an den he doa klevet, div heur kent, deuet da c’houlen skoazel he mestr mat, Fant a hastas mont da zigeri evit kaout eur c’helou bennak anezan, rak aoun he doa ne vije c’hoarvezet droug gantan.\nKerkent ha m’en doe lakeat e dreid en ti, an torfetour a zailhas war ar vaouez paour ha n’edo tamm ebet war c’hed a gement-se. Sailha a reas warni evel ma sailh ar bleiz war an oan, hag he zaolas d’an douar. Liamma a reas he daouarn hag he zreid, hag evit miret outi da youc’hal, e stankas he genou gant eur mouchouar. Ne oe ket hir al labour-ze : daou pe dri munut ; rak ar plac’h keaz n’eseas ket enebi an distera, strafuilhet evel ma’z oa ; hag, a-hend-all, an torfetour milliget a ouie mat sur e vicher.\nO veza vak da ober ar pez a garie, ar muntrer ne jomas ket da zellet endro d’ezan. Mont a eure eus an nec’h d’an traon, eus ar c’hao d’ar zolier, o kregi e kement a gave mat evitan. Divarc’ha a reas an arbeliou, an tiretennou. Kemeret a reas an toulladig gwenneien a gouezas dindan e graban, o nebeud ! rak an aotrou person a yoa paour ; kement en doa a yea gant ar beorien.\nAntronoz, kerkent ha goulou-deiz, an nep a vije bet war-zav en divije gallet gwelet an aotrou person o tont d’ar gear evel ma c’halle. Boudinellet e oa bet hepken gant an taoliou, ha glazet e meur a dachen. E leac’h koueza en dour evel ma tlie ober, hag e leac’h ma vije bet beuzet hep mar ebet, dre c’hraz Doue hag evel pa vije bet douget gant eun eal, e chommas war eur garreg goloet a van teo ; setu penaos ne oe ket ker gloazet. A nebeudou e teuas e skianchou en-dro gant freskadurez an dour. Deuet tre adarre ennan e-unan, gant skoazel e vaz houarnet ne oe ket pell o pignat war an hent, hag ac’hano war-zu ar gear, e leac’h ma tigouezas hep beza gwelet eur c’hristen.\nMantret e oe pa zigoras dor ar presbital. Dirazan, astennet war al leur-di, edo Fant, o klemm hep gellout lavaret eur gomz. An tiretennou a yoa digor, an arbeliou torret warno an doriou ; en eur ger, pep tra a yoa war an tu gin. Ar beleg santel a oe mall gantan trugarekaat Doue da veza miret diou vuez hag a yoa bet ken tost d’ar maro.\nEur wech diliammet, epad m’edo ar person en iliz, Fant a oe mall ganti mont a zor da zor dre ar vourc’h da enkanti ar pez a yoa c’hoarvezet er gwall-nosvez-se.\nHep dale, hag hep gortoz ali an archerien kemennet koulskoude gant ar mear, ugent gwaz a gerzas war roudou ar muntrer, a-gleiz, a-zeou, a-dreuz hag a-hed ar meneziou.\nTri dervez e padas an enklask, rak ne oe kavet nemet d’abardaez an trede deiz goude an darvoud kriz.\nKavet e oa ; hogen n’oa ket ebat lakaat an dourn warnan. Gallet e oe ’velkent e jadenna goude eur c’hrogad tenn : daou zen a oe gwall-c’hloazet. Ma oe kaset, liammet, d’an archerien.\nAl lez-varn her c’hondaonas didruez da veza dibennet.\nEur zonj a deuas d’ar person pa glevas e oa bet kondaonet e vuntrer d’ar maro : sklerljenna an ene paour a yoa a vonet dirak e varner a benn eun nebeut derveziou. O veza bet aotreet da vont betek an torfetour, ar person a yeas eun abardevez, d’ar prizon.\nOber a eure e govesion. Ha pa lavaras ar pec’her ar c’homzou-ma eus an akt a geuzidigez : « Va Doue, eur c’heuz bras am eus d’ho peza dismeget », an hini en doa skoet gantan a zavas e zourn d’e dro, evel evit rei e vennoz hag a lavaras a vouez uhel : « Me a bardoun d’it da holl bec’hejou, en hano an Tad, hag ar Mab, hag ar Spered-Santel. »\nDaou zervez goude e benn a goueze war ar chafod, goude m’en doa digemeret eur wech-all c’hoaz bennoz person ar Menez-Bras.\nAdtapet diwar « https://br.wikisource.org/w/index.php?title=Labour_ar_beleg&oldid=157944 »\nKemm diwezhañ d'an 7 Ebr 2020 da 13:58\nKemmoù diwezhañ degaset d'ar bajenn-mañ d'an 7 Ebr 2020, da 13:58.


Lucas 17 CCO - Jial dseáangˈ˜ e nijiúngˈˋ dseaˋ - Bible Gateway\nLucas 17 Chinanteco de Comaltepec (CCO)\nJial dseáangˈ˜ e nijiúngˈˋ dseaˋ fɨˊ ni˜ dseeˉ\n17 Co̱o̱ˋ néeˈ˜ cajíngˈˉ Jesús casɨ́ˈrˉ jaléngˈˋ dseaˋ quiáˈrˉ:\n—Contøømˉ nilɨseaˋ jaléˈˋ e seaˋ fɨˊ jmɨgüíˋ e nijméˉ e nijiúngˈˋ dseaˋ fɨˊ ni˜ dseeˉ, jo̱ dsʉˈ e ngɨ˜ fɨ́ɨˉ i̱ dseaˋ i̱ nijméˉ e niténgˈˋ jaangˋguɨ dseaˋ rúiñˈˋ fɨˊ ni˜ dseeˉ. 2 Jo̱ i̱ dseaˋ i̱ nijméˉ lajo̱, guiʉ́ˉguɨ niˈuíingˉ quiáˈrˉ e niˈñʉ́ˈˋ dseaˋ fɨˊ moluurˇ co̱o̱ˋ cu̱u̱˜ féˈˋ jo̱ nidsibíiñˉ fɨˊ é̱ˈˋ jmɨñíˈˆ e laco̱ˈguɨ e nijmérˉ e niténgˈˋ fɨˊ ni˜ dseeˉ jaangˋ dseaˋ i̱ jaˋ mɨˊ ngóoˊ eáangˊ jáˈˉ lɨ́ɨngˋ júuˆ quiéˉe. 3 Jo̱baˈ dsíngˈˉ ˈnéˉ ñiing˜ óoˊnaˈ có̱o̱ˈ˜ jaléˈˋ e jmooˋnaˈ. Jo̱ song jaangˋ dseaˋ rúngˈˋnaˈ caˈéerˋ dseeˉ, jo̱baˈ síiˈ˜naˈr e jaˋ dseengˋ e jmérˉ lajo̱. Jo̱guɨ song caquɨ́ˈˉ jíngˈˋ ˈñiaˈrˊ fɨˊ quiniˇ Fidiéeˇ uíiˈ˜ e dseeˉ do, jo̱baˈ íingˊnaˈ dseeˉ uii˜ quiáˈrˉ jóng. 4 Jo̱ doñiˊ faˈ caˈléerˊ quiíˉnaˈ guiéˉ néeˈ˜ lajeeˇ co̱o̱ˋ jmɨɨ˜, jo̱guɨ guiéˉ néeˈ˜ cajárˉ cajasíiˈr˜ ˈnʉˋ: “Íingˊ dseeˉ uii˜ quiéˉe quiáˈˉ jaléˈˋ e nɨcajmeáanˈ˜n ˈnʉˋ, dsʉˈ lana joˋ nijmee˜guɨ́ɨ”, jo̱baˈ ˈnʉ́ˈˋ ˈnéˉ íim˜baˈ dseeˉ uii˜ quiáˈrˉ laco̱o̱ˋ néeˈ˜ e járˉ jamɨ́ɨˈr˜ ˈnʉ́ˈˋ jmɨˈeeˇ.\nJial ˈgøngˈˊ mɨ˜ jáˈˉ lɨ́ɨngˋ dseaˋ jaléˈˋ júuˆ quiáˈˉ Fidiéeˇ\n5 Jo̱ mɨ˜ cangɨ́ˋ jo̱, cajíngˈˉ i̱ dseaˋ guitúungˋ do casɨ́ˈrˉ Jesús:\n—Jmeeˉ e jáˈˉ nilíingˋguɨ́ɨˈ jaléˈˋ júuˆ quíiˈˉ.\n6 Jo̱baˈ cañíiˋ Jesús casɨ́ˈrˉ i̱ dseaˋ quiáˈrˉ do:\n—U̱˜, faˈ có̱o̱ˈ˜ capíˈˆbaˈ e jáˈˉ lɨ́ɨngˋnaˈ júuˆ quiéˉe, jo̱baˈ cuǿømˋ nifɨ́ˈˆnaˈ e ˈmaˋ féˈˋ siˈˊ la e niráangˉ ˈñiaˈˊ catɨˊ jmóˆ jo̱ nidsisíngˈˋ ˈñiaˈˊ fɨˊ ni˜ jmɨñíˈˆ, jo̱ dsifɨˊ lajo̱b nilɨti˜ jaléˈˋ e ta˜ e niquiʉ́ˈˆnaˈ do.\nE˜ jaléˈˋ e catɨ́ɨngˉ e nijméˉ jaangˋ dseaˋ ˈléengˈ˜\n7 Jo̱ mɨ˜ cangɨ́ˋ jo̱, jo̱ cajíngˈˉguɨ Jesús e júuˆ la:\n—Faˈ ˈnʉ́ˈˋ seengˋ jaangˋ dseaˋ ˈléengˈ˜ quíiˆnaˈ i̱ jmóoˋ jaléˈˋ ta˜ caluuˇ có̱o̱ˈ˜ jaléˈˋ ta˜ sɨnʉ́ʉˆ quíiˉnaˈ, jo̱ laco̱o̱ˋ jmɨɨ˜ mɨ˜ niniúiñˈˊ ta˜ jɨ́ɨˋ o̱si ta˜ níˋ güɨtáˆ é, jaˋ nitøøˉnaˈr e niˈɨ̱́ˈˋ nidǿˈrˉ có̱o̱ˈ˜ ˈnʉ́ˈˋ, 8 co̱ˈ niquiʉ́ˈˆnaˈre ta˜ jo̱ nifɨ́ˈˆnaˈr: “Guia˜ guiʉ́ˉ e nidǿøˈ˜ø jo̱ ningɨ́ɨnˈˉ fɨˊ quiniiˉ jaléˈˋ e jo̱. Jo̱ mɨ˜ ningɨ́ˋ jo̱guɨbaˈ niˈuˈˆ nicøˈˆ ˈnʉˋ uøˈˊ.” 9 Jo̱ mɨ˜ catóˈˊ e jmóorˋ jaléˈˋ e jo̱, jaˋ ngɨ́ɨiñˋ guiˈmáangˈˇ quiáˈˉ fiir˜, co̱ˈ jí̱i̱ˈ˜ do ta˜ quiáˈˉbre. 10 Jo̱ lajo̱b catɨ́ɨngˉ nijméeˆ ˈnʉ́ˈˋ cajo̱ mɨ˜ ningɨ́ˋ e jmitíˆnaˈ jaléˈˋ ta˜ quiʉˈˊ Fidiéeˇ, co̱ˈ ˈnéˉ foˈˆnaˈ: “Jí̱i̱ˈ˜ dseaˋ ˈléengˈ˜ lɨ́ɨˊ jneaˈˆ, co̱ˈ jaˋ caquɨ́ɨˈ˜naaˈ jmɨɨ˜ e nijmóˆnaaˈ lɨ́ɨˊguɨ, co̱ˈ lɨco̱ˈ nicajmóˆnaaˈ jí̱i̱ˈ˜ laco̱ˈ catɨ́ɨmˉbaaˈ.”\nMɨ˜ cajmiˈleáangˉ Jesús guíngˉ dseaˋ i̱ lɨ́ɨngˊ jmohuɨ́ɨˊ ˈlɨˈˆ\n11 Jo̱ mɨ˜ cangɨ́ˋ jo̱, lajeeˇ iuungˉ Jesús fɨˊ e ngóorˊ fɨˊ Jerusalén, cangɨ́ɨiñˊ jee˜ uǿˉ lɨ˜ iángˈˊ Samaria có̱o̱ˈ˜ Galilea. 12 Jo̱ mɨ˜ cangɨ́ɨiñˊ co̱o̱ˋ ˈnɨˈˋ fɨɨˋ, jo̱b caˈuøøngˋ guíngˉ dseaˋ dséeˈ˜ i̱ lɨ́ɨngˊ jmohuɨ́ɨˊ ˈlɨˈˆ fɨˊ ngúuˊ táangˋ. Jo̱ mɨ˜ cangáiñˉ Jesús, huí̱i̱bˉ caje̱rˊ e áiñˈˋ dseaˋ do 13 jo̱ casɨ́ˈrˉ:\n—¡Tɨfaˈˊ Jesús, fɨ́ɨˉ güɨlíinˈˋ jneaˈˆ e lɨ́ɨˊnaaˈ lala!\n14 Jo̱ mɨ˜ canúuˉ Jesús e tǿˋ i̱ dseaˋ do, dsifɨˊ ladob casɨ́ˈˉreiñˈ:\n—Güɨlíingˋnaˈ güɨjeaang˜ yaangˇnaˈ fɨˊ quiniˇ jmidseaˋ lɨ́ˈˆ laco̱ˈ ta˜ quiʉˈˊ fɨˊ ni˜ jiˋ quiáˈˉ Moi˜.\nJo̱ dsifɨˊ ladob caquɨngˈˉ lajɨˋ guíngˉ i̱ dseaˋ dséeˈ˜ do e nijmitir˜ lají̱i̱ˈ˜ ta˜ caquiʉˈˊ Jesús. Jo̱ lajeeˇ teáaiñˈˇ fɨˊ, ladob caˈláaiñˉ lají̱i̱ˈ˜ jmohuɨ́ɨˊ e lɨ́ɨiñˈˊ do. 15 Jo̱ dsifɨˊ mɨ˜ calɨlíˈˆ jaangˋ i̱ dseaˋ dséeˈ˜ do e caˈláaiñˉ, dsifɨˊ lajo̱b caquɨngˈˉtu̱r fɨˊ lɨ˜ singˈˊ Jesús jo̱ canaaiñˋ jmiféiñˈˊ Fidiéeˇ e ngocángˋ dsíirˊ. 16 Jo̱guɨ casíˈrˋ uǿˆ jnir˜ fɨˊ quiniˇ Jesús, jo̱ catúuiñˊ carˋ cajnúuˉ nir˜ tɨˊ ni˜ uǿˉ, jo̱ lajo̱b cacuøˈrˊ guiˈmáangˈˇ dseaˋ do e cajmiˈleáangˉneiñˈ. Jo̱ i̱ dseañʉˈˋ do seeiñˋ fɨˊ Samaria, dseaˋ i̱ ˈníˈˋ níingˉ rúngˈˋ có̱o̱ˈ˜ dseaˋ Israel. 17 Jo̱baˈ cajíngˈˉ Jesús casɨ́ˈrˉ i̱ dseañʉˈˋ do:\n—¿Su o̱ˈ guíngˉ ˈnʉ́ˈˋ tíiˊnaˈ dseaˋ caˈláangˉnaˈ lají̱i̱ˈ˜ jmohuɨ́ɨˊ e lamɨ˜ lɨ́ɨngˊnaˈ? Jo̱ ¿jnang˜guɨ i̱ ñúngˉguɨ do? 18 ¿Su jí̱i̱ˈ˜ ˈnʉbˋ dseaˋ seenˈˋ fɨˊ Samaria dseaˋ cañijmiféngˈˊ Fidiéeˇ dseaˋ guiing˜ ñifɨ́ˉ?\n19 Jo̱baˈ cajíngˈˉ Jesús casɨ́ˈˉguɨr i̱ dseaˋ do:\n—Ráanˈˉ jo̱ guǿngˈˊ fɨˊ quíiˈˉ, co̱ˈ nɨcaˈláamˉbaˈ lají̱i̱ˈ˜ jmohuɨ́ɨˊ e lamɨ˜ lɨnˈˊ, co̱ˈ jábˈˉ calɨ́nˈˉ lají̱i̱ˈ˜ júuˆ quiéˉe.\nJial mɨ˜ nijáaˊtu̱ Dseaˋ Jmáangˉ fɨˊ jmɨgüíˋ la\n20 Jo̱ cajmɨngɨ́ɨˋtu̱ dseaˋ Israel i̱ lɨ́ɨngˊ dseaˋ fariseo cajmɨngɨ́ˈrˉ Jesús jo̱ cajíñˈˉ:\n—¿Lɨ˜ ninángˋ e nicá̱ˋ Fidiéeˇ nifɨˊ quiáˈˉ jaléngˈˋ dseaˋ jmɨgüíˋ?\n—Mɨ˜ ninángˋ e jo̱ jee˜ jaléngˈˋ dseaˋ jmɨgüíˋ, jaˋ lɨ́ɨˊ la lɨ́ɨˊ co̱o̱ˋ e cuǿøngˋ líˋ jǿøˆnaˈ; 21 o̱ˈguɨ cuǿøngˋ nijíngˈˉ dseaˋ: “Lab canaangˋ”, o̱si “Dob canaangˋ é”; co̱ˈ latɨˊ lanab nɨnaangˋ e quie̱ˊ Fidiéeˇ nifɨˊ jee˜ ˈnʉ́ˈˋ.\n22 Jo̱guɨ canaangˋ Jesús sɨ́ˈrˋ jaléngˈˋ i̱ dseaˋ quiáˈrˉ do jo̱ cajíñˈˉ:\n—Niguiéeˊ jmɨɨ˜ mɨ˜ nilɨˈiing˜naˈ e nimáang˜guɨˈ jnea˜, dseaˋ i̱ jáaˊ fɨˊ ñifɨ́ˉ e lɨ́ɨnˊn jaangˋ dseaˋ jmɨgüíˋ, jo̱ dsʉˈ joˋ quɨ́ˈˉ jmɨɨ˜ faˈ e nimáang˜guɨˈ jnea˜, co̱ˈ joˋ seenˉ fɨˊ jmɨgüíˋ la ie˜ jo̱. 23 Jo̱guɨ fɨ́ɨngˊ dseaˋ nijmɨgóorˋ jo̱ nijíñˈˉ: “Fɨˊ lab táaiñˋ”, o̱si: “Fɨˊ dob táaiñˋ é”, dsʉˈ jaˋ jáˈˉ güɨlíingˋnaˈ, o̱ˈguɨ güɨlíingˉnaˈ fɨˊ lɨ˜ nitǿˈrˋ ˈnʉ́ˈˋ. 24 Dsʉco̱ˈ la jnéengˉ fɨˊ yʉ́ˈˆ jmɨgüíˋ mɨ˜ jmijneáˋ güɨˈñiáˆ jɨ˜reˈ, lajo̱b nilíˋ mɨ˜ nigáaˊtú̱u̱ fɨˊ jmɨgüíˋ la, jnea˜ dseaˋ lɨ́ɨnˊn jaangˋ dseaˋ jmɨgüíˋ i̱ jáaˊ fɨˊ ñifɨ́ˉ. 25 Jo̱ dsʉˈ nʉ́ˈˉguɨ e nidsijéeˊ jaléˈˋ e jo̱, ˈnéˉ nica̱a̱ˉ jaléˈˋ iihuɨ́ɨˊ, jo̱ fɨ́ɨmˊ dseaˋ jmɨgüíˋ nilíˋ ˈníˈˋ níiñˉ jnea˜. 26 Jo̱ laco̱ˈ calɨ́ˉ mɨ˜ cateáangˋ Noé fɨˊ jmɨgüíˋ la malɨɨ˜guɨ eáangˊ, lajo̱b nijméˉ dseaˋ jmɨgüíˋ cajo̱ lajeeˇ nʉ́ˈˉguɨ e nigáaˊ jnea˜ caléˈˋ catú̱ˉ fɨˊ jmɨgüíˋ, jnea˜ dseaˋ lɨ́ɨnˊn jaangˋ dseaˋ jmɨgüíˋ i̱ jáaˊ fɨˊ ñifɨ́ˉ. 27 Co̱ˈ ie˜ jo̱ cajméeˋ dseaˋ e joˋ e guiing˜ dsíirˊ e jiéˈˋ, co̱ˈ lɨco̱ˈ guiing˜ dsíirˊ quiáˈˉ jí̱i̱ˈ˜ e niˈɨ̱́ˈˋ nidǿˈˉbre jo̱guɨ quiáˈˉ e nicúngˈˉ guóˋ jó̱o̱rˊ; jo̱ lajo̱b cajméerˋ cartɨˊ mɨ˜ caquiʉˈˊ Fidiéeˇ ta˜ quiáˈˉ Noé e niˈírˋ có̱o̱ˈ˜ dseaˋ sɨnʉ́ʉˆ quiáˈrˉ fɨˊ dsíiˊ e móoˊ e nɨcajmeˈrˊ do. Jo̱ lajeeˇ jo̱ catɨ́ˋ íˈˋ e tu̱u̱ˋ jmɨ́ɨˊ jo̱ caˈáˋ jmɨɨˋ laˈúngˉ fɨˊ jmɨgüíˋ, jo̱ jalémˈˋ dseaˋ jmɨgüíˋ cajúiñˉ ie˜ jo̱. Jo̱ dseángˈˉ jí̱i̱ˈ˜ Noé có̱o̱ˈ˜ dseaˋ sɨnʉ́ʉˆ quiáˈˉbre caláaiñˉ ie˜ jo̱. 28 Jo̱ lajo̱b cajméeˋ dseaˋ cajo̱ mɨ˜ cateáangˋ jaangˋ i̱ calɨsíˋ Lot fɨˊ jmɨgüíˋ la; joˋ eeˋ guiing˜ dsíirˊ e jiéˈˋ, co̱ˈ lɨco̱ˈ guiing˜ dsíirˊ jí̱i̱ˈ˜ e niˈɨ̱́ˈˋ nidǿˈˉbre cajo̱, jo̱guɨ e teáaiñˈ˜ ta˜ ˈnɨ́ɨˋ jo̱guɨ ta˜ láaˊ jaléˈˋ e seaˋ fɨˊ jmɨgüíˋ, jo̱guɨ jmóorˋ ta˜ jniˊ jaléˈˋ e seaˋ jo̱guɨ ta˜ jmoˈˊ jaléˈˋ ˈnʉ́ʉˊ e jloˈˆ cajo̱. 29 Jo̱ co̱o̱bˋ mɨ˜ caquiʉˈˊ Fidiéeˇ ta˜ e cagüɨˈɨ́ɨˊ Lot fɨˊ fɨɨˋ Sodoma, jo̱ jmɨɨ˜ jo̱b cajméerˋ e cajiʉ́ˈˋ jɨˋ e quiéengˋ azufre fɨˊ yʉ́ˈˆ jmɨgüíˋ, jo̱ lajo̱baˈ caˈímˉ conguiaˊ lajaléngˈˋ i̱ dseaˋ i̱ neáangˊ fɨˊ fɨɨˋ Sodoma ie˜ jo̱. 30 Jo̱ laco̱ˈ cajméeˋ dseaˋ ie˜ jo̱, lajo̱b nijméˉtu̱ dseaˋ jmɨgüíˋ mɨ˜ tɨˊ lɨ˜ nɨjaquiéengˊ e nigáaˊtú̱u̱ fɨˊ jmɨgüíˋ la, jnea˜ dseaˋ lɨ́ɨnˊn jaangˋ dseaˋ jmɨgüíˋ i̱ jáaˊ fɨˊ ñifɨ́ˉ.\n31 ’Jo̱ mɨ˜ niguiéeˊ e jmɨɨ˜ jo̱, i̱i̱ˋ dseaˋ i̱ taang˜ fɨˊ caluuˇ o̱si fɨˊ yʉ́ˈˆ ˈnʉ́ʉˊ é, ǿøngˉguɨ quiáˈrˉ güɨcuí̱i̱ˋbre jo̱ jaˋ güɨˈɨ́ˆ dsíirˊ faˈ e niquɨɨiñˋ e nidsiˈuǿøˈr˜ jaléˈˋ e seaˋ quiáˈrˉ. Jo̱guɨ i̱i̱ˋ dseaˋ i̱ táangˋ fɨˊ lɨ˜ jmóorˋ ta˜ quiáˈrˉ, ǿøngˉguɨ quiáˈrˉ güɨcuí̱i̱ˋbre jo̱ jaˋ güɨˈɨ́ˆ dsíirˊ faˈ e nidséngˈˉguɨr fɨˊ quiáˈrˉ. 32 Jo̱ té̱e̱ˊ óoˊnaˈ jial cangongɨ́ɨngˉ dseamɨ́ˋ quiáˈˉ Lot mɨ˜ cajǿørˉ jial sojiʉ́ˈˋ jɨˋ jee˜ fɨɨˋ Sodoma. 33 Jo̱ jaléngˈˋ dseaˋ i̱ lɨ́ɨngˉ e quɨ́ɨˈ˜bre jmɨɨ˜ e nileángˉ yaaiñ˜, jo̱baˈ íˋbingˈ i̱ nijúungˉ mɨ˜ nitɨ́ˉ íˈˋ lajo̱. Jo̱guɨ jaléngˈˋ dseaˋ i̱ líˈˆ e jaˋ quɨ́ɨˈr˜ jmɨɨ˜ e nileángˉ yaaiñ˜, jo̱baˈ íˋbingˈ nitíingˈ˜ fɨˊ quiniˇ Fidiéeˇ mɨ˜ nitɨ́ˉ íˈˋ lajo̱.\n34 ’Jo̱baˈ fɨ́ɨˉɨ ˈnʉ́ˈˋ lana, mɨ˜ niguiéeˊ e oor˜ jo̱, gángˉ dseaˋ teiñˈˊ jmiˈíñˈˊ fɨˊ ni˜ coˈmaˋ; jo̱ jaaiñˈˋ do nijé̱rˉ, jo̱guɨ jaangˋguɨr nidséiñˈˉ có̱o̱ˈ˜ jnea˜ fɨˊ ñifɨ́ˉ. 35 Jo̱ gángˉ dseamɨ́ˋ i̱ teáangˈ˜ dsiˊ co̱lɨɨng˜; jaaiñˈˋ do nijé̱rˉ, jo̱guɨ i̱ jaangˋguɨ do nidséiñˈˉ có̱o̱ˈ˜ jnea˜. 36 Jo̱ gángˉ dseañʉˈˋ taaiñ˜ co̱lɨɨng˜ e jmóorˋ ta˜ quiáˈrˉ; jaaiñˈˋ do nijé̱rˉ, jo̱guɨ i̱ jaangˋguɨ do nidséiñˈˉ có̱o̱ˈ˜ jnea˜.\n37 Jo̱ mɨ˜ canúuˉ jaléngˈˋ i̱ dseaˋ do e cajíngˈˉ Jesús lado, jo̱baˈ cajmɨngɨˈrˊ dseaˋ do lala:\n—Fíiˋi, ¿jie˜ fɨˊ lɨ˜ nidsijéeˊ jaléˈˋ e jo̱, faa˜aaˈ?\n—Jiéˈˋ lɨ˜ ró̱o̱ˋ ngúuˊ jméˋ, fɨˊ jo̱b lɨ˜ niseángˈˊ jaléngˈˋ tujlɨ́ɨˋ.


Alamaneg Pennsylvania - Wikipedia\nRannved : Pennsylvania, Ohio, Indiana, Ontario\nKomzet gant : ~ 250 000\nKod SIL PDC\nUr yezh c'hermanek eus is-skourr ar yezhoù alamanek uhel eo alamaneg Pennsylvania (Pennsilfaanisch-Deitsch, saozneg: Pennsylvania German pe Pennsylvania Dutch). Komzet e vez gant en-dro da 250 000 a dud e Pennsylvania dreist-holl; izili eus an iliz Amish eo al lodenn vrasañ eus e yezherien.\nUr yezh en arvar an hini eo.\nKar eo ar yezh-mañ d'ar frankeg komzet e kornôg-kreiz Alamagn. Daou zoare skrivañ diforc'h a vez implijet er skrid hiziv, unan levezonet gant hini ar saozneg hag unan all savet war batrom an alamaneg unvan.\nWikipedia en alamaneg Pennsylvania.\nAdtapet diwar « https://br.wikipedia.org/w/index.php?title=Alamaneg_Pennsylvania&oldid=1938396 »\nKemmoù diwezhañ degaset d'ar bajenn-mañ d'an 28 Gen 2022, da 20:51.


Troiou kamm great gant al louarn d’ar bleiz - Wikimammenn\nTroiou kamm great gant al louarn d’ar bleiz\nTi moulerez Sant-Gwilherm, 1911 (p. 135-137)\n◄ Glaouaer koad ar C’hranou Troiou kamm great gant al louarn d’ar bleiz Yann-Mari Kerdrazen, pe ar Breton ►\nAr bleiz a oe paket eun dervez a oe en eur griped, ha kaer en doa ne c’helle ket kaout an tu da vont kuit.\nEun ejen en em gavas da dremen dre eno.\n« Tenn ac’hanon ac’halen, eme ar bleiz gant eur vouez truezus, tenn ac’hanon. Me eo roue ar bleizi ha ma rez d’in ar vad a c’houlennan diganez, e virin ouz kement bleiz a zo d’ober droug d’an ejenned. »\nAn ejen, ne zonje nemet er vad a c’helle ober, a vann kuit gant e gerniel ar gavell a yoa o c’holo ar bleiz ; hag evel-se hema a c’hell lampat er meaz eus e doull.\nMes ar bleiz a yoa du gant an naon, hag a zavas c’hoant gantan da laza an ejen.\n— « Hola ! avat, eme hema, deomp da gaout eur barner ; ne yelo ket an traou evel-se ! »\nHag i en hent, ha digouezout ganto Alanig al louarn.\n« Ata, eme Alanig, da beleac’h ez it evel-se ho taou ? »\n— « Ha ! eme an ejen, eun tamm trouz a zo savet etre-zomp. Ar bleiz ama a yoa en eur griped, m’em beus tennet ar gavell kuit ha roet tro d’ezan da zont er meaz ; ha goude ar vad-se, e fell d’ezan va laza. Petra zonjit war an dra-ze ? »\n— « Ne c’hellan ket, eme Alanig, roi eur varnedigez ama, red eo d’in mont war al leac’h, abalamour d’in da anaout gwelloc’h penaos eo tremenet ar stal etre-zoc’h. »\nMont a rejont eta war o c’hiz.\nBleiz ha louarn biskoaz n’o deus gellet en em ober kaer hardis\nPa zigoueschot war al leac’h, Alanig a lavaras d’ar bleiz :\n« Disken adarre en toull, ma vezo gwelet ! »\nUnan eus ar varc’hadourien pesked her gwelas. Kaout a rea d’ezan oa maro, hag her bannas war ar c’harrad pesked.\n— « Bremaik, emezan, da c’hedal ma tigoro dor gear, em bezo amzer da gignat anezan. »\nAl louarn, hen, kerkent ha ma oa bannet eno, a oa eur paotr anezan, sellet a rea a bep tu, ha pa wele ne veze den o sellet outan, e stlape eur pesk d’an douar.\nPa gavas d’ezan beza bannet evel-se eur guchen vrao, e tiskennas d’an douar da zastum e damm boued.\nAr bleiz, na petra ’ta, a zigouezas gantan adarre ha batet oll e oe o welet Alanig o kaout kement-all a besked, daoust ma ’z edod e-kreiz ar goanv.\n— « Setu aze eur pez kaer avat, eme Alanig. Deus ganen-me ember, me ziskouezo d’it penaos e vez paket, hag ez pezo kement all. »\nDioc’h an noz, ar bleiz a yeas gant al louarn. Ha setu i etrezek al lenn dosta. An amzer a yoa digatar kaer, al loar a bare, hag an dour a skourne.\n— « Brema, eme Alanig, laka aze da lost en dour, hag ar pesked a deui da gregi ennan. Evel-se n’eo ket diez paka toulladou pesked. »\nAr bleiz a zentas. Ne oe ket pell e teuas da skouiza, hag e reas eur jachaden.\n— « O ! o ! eme Alanig, n’eo ket poent c’hoaz, n’eus ket a walc’h a besked ouz da lost. »\n— « O ! evelato, eme ar bleiz, pounnerik eo, meur a hini a dle beza outan ! »\nPa gavas gant al louarn ez oa kaledet a-walc’h ar skourn, e lavaras :\n— « Brema e tlefez kaout traou krenv d’it d’az pred. Pa giri e teui ac’halen. »\nAr bleiz a jachas. Siouaz ! koll a eure e lost, ha toui a reas, en e gounnar, e lazche al louarn kenta ma c’hellje.\n(An diou ziveza-ma digant J.-M. P.)\nAdtapet diwar « https://br.wikisource.org/w/index.php?title=Troiou_kamm_great_gant_al_louarn_d’ar_bleiz&oldid=160315 »\nKemmoù diwezhañ degaset d'ar bajenn-mañ d'an 26 Ebr 2020, da 15:02.


avril 2016 - Bretagne Info\nBreizh O Stourm a gemero perzh e meeting Libertat e PAU\nUn emgav pouezus a vo evit an holl Okitaniz kar-o-bro d’ar 1añ a viz Mae e Pau. Stourmerien ha stourmerezed Libertat a c’halv an holl dud dedennet gant at stourm evit an demokratelezh e Okitania hag ar stourm enep d’ar c’hevala zo pedet da gemer perzh en un emvod publik aozet da zevezh etrebroadel al labourerien. Faotañ a ra da izili an tu-kleiz Okitan reiñ lañs ha lusk d’un emsav nevesaet evit brudañ o mennozhioù sokialour , gwregelour, enep faskour hag etrebroadelour hag ar gwir d’en em dermeniñ.\nKouviet o deus o c’hamaladed eus Bro Euskal, Arago, Broioù Katalan ha Breizh da gemer perzh pe da gas ur gemmenadenn a gengred. Un ezel eus Breizh O Stourm a yelo neuze da gemer ar gaoz eno ha da adembann pegen pouezus eo derc’hel gant al liammoù a zo etrezomp. Moarvat e vo eskemmet kalzig ivez diwar-benn ar stourm sokial evit enebiñ ouzh ar raktres lezenn diwar-benn kod al labour .\nMeur a anv zo bet gant an tu-kleiz Okitan radikal abaoe deroù ar bloavezhioù 90 : Anaram Au Patac, Corrent Revolucionària Occitana ( CROC ) ha da heul Libertat. Meur a zoare da eskemm etre an daou luskad zo bet dalc’het a-hed ar bloavezhioù.\nUn atersadenn e okitaneg diwar-benn emdroadur Libertat a c’heller klevet dre aze.\nDarnvrasañ tiriad Okitania zo dindan beli stad-c’hall, arabat eo ankouat e kaver ivez div lodenn all er Stad Italian hag er stad Spagn, e-lec’h ma doujet kalz muioc’h ouzh o gwirioù yezhel.\nRentet e vo kont war hol lec’hienn eus an devezhiad e Pau.


Sujet: Ar c'heginañ Mar Sep 25, 2012 2:52 pm\nSalut tout 'n dud !\nKaoz oa bet 'n ul lec'h bennaket all war ar forum deus ar girienn "skaotenn" a vez implijet barzh en Bro Leon evit "un gateau" 'm eus aon (kaled anezhañ kentoc'h).\n'N eus ket pell 'zo oa bet goulet diganin treiñ an tamm testenn da heul :\nKouign Amann, Fars, gâteaux bretons,\nGâteaux à la pomme, palets, galettes etc,\n(gant ar soñj skrivañ-se war un tamm skritell bennaket da lakaat en pign barzh en ur voulanjeri)\nRespontet 'm a prum :\n"Da werzhañ 'zo amañ,\nKouignoù amann, Farz, gwastilli avaloù ha gwatilli Breizh a-bop seurt,\nFardet er gêr,\nFardet gant an dorn."\nHag ouzhpennañ :\n"Me 'm ije troet an treoù 'vel-se, simpl. N'eus ket ezhomm da dreiñ ger ha ger, ha 'vel-se 'teus ket da derriñ da benn gant "gateaux bretons", "palets bretons", "galettes" na me oar. N'ouzon ket tre ma zo anvioù 'vit ar re-se en brezhoneg, n'on ket sur, da welet pegeit 'zo zo dionte..."\nGoulennet oa bet diganin ivez petore diferañs a oa entre "kouign" ha "Gwastell", ma ne oa ket un afer un' kalet hag un' all blotoc'h. Ha me 'm a respontet :\n'Vit an diferañs 'zo 'tre "kouign" ha "gwastell" :\n- da gentañ n'on ket sur vez graet gant ar ger "kouign" pep lec'h. ar ger-se zo barzh brezhoneg kerne soñj din met 'non ket sur vez implijet lec'h all, paneve 'vit "kouign amann" bremañ.\n- Goude, "Gwastell" zo ur ger hollek a-walc'h, ha vez komprenet gant lod vrasañ ar vrezhonegerien a soñj din, hag a vo implijet bremañ dre vras da dreiñ "un gateau".\nKoulskoude zo voien da vont pelloc'h memestra kar geriennoù all a zo er rannyezhoù, ha gerioù disheñvel hervezh ma ec'h eo kalet pe get 'vel 'teus goulet. "Gwastell" a zo mat da dreiñ ar gwastilli diwar stumm a reoù vo graet er forn, gant bleud, uioù, sukr, amann, goell, na me oar c'hoazh a soñj din... Ar re n'int na re galet na re blot, a re "standart" ma kerez (feiz!), a vo debret da achuiñ gant ur pred. "Kouign" a vo vit ar reoù vihan ha skañ-skañv (lakaomp ur vadalen pe hervezh favereau : un "soufflé" : kouign c'hwezhet). 'Vit ar reoù vihan ha kalet, evel "des palets bretons" pe des "galettes bretonnes" zo geriennoù all evel "gachenn" (vo klevet der amañ en bro dreger), pe "skaotenn" (bro leon), na me oar c'hoazh...\nMet respontet 'm oa tamm bihan 'vel ma teu e teu, 'vel-se, n'on ket barrek tre war ar giriennoù a denn deus ar c'heginañ... Ma zo tud amañ zo kontant da reizhañ treoù, klokaat, ouzhpennañ treoù, pe kinnig treoù all, dao dezhi !\nUn dachenn interesant 'vit ar begoù litous (na me zo un' me lâr dac'h !)\nKen 'vit an deizioù\nSujet: Re: Ar c'heginañ Mar Sep 25, 2012 4:13 pm\nBa menn ema ar bouloñjeri-se ?\n"fabrication maison" m'behe lakaet "groeit ba'amañ". N'eo ket ba ti an den int bet groeit.\nMod arall,n'ouian ket kement-se an diferañs etre "gwastell" ha "kouign". Ni lâra "katev'.\nGochtial zo un doare "brioche".\nSujet: Re: Ar c'heginañ Mar Sep 25, 2012 9:45 pm\nSalud dit Kaw\nMa teus c'hoant ma despugnet ha reñket toud pezh ma ka'et diwar-benna ar bouloñjiri. Peus kime roiñ ur sell amañ : http://brezhoneg-digor.blogspot.fr/2007/11/ar-bara-hag-ar-gerio-par-deho-brezhoneg.html\nMatresse gavi traou barzh.\nBraw vefe goûd pelec'h 'o ar bouloñjiri 'mestra, 'vid pezh é choas ar c'homzou.\nSujet: Re: Ar c'heginañ Ven Oct 05, 2012 10:31 am\nPa c'hom kaozeal deus gwastilli, penaos vez lavaret "far, far aux pruneaux" ganeoc'h?\nSujet: Re: Ar c'heginañ Ven Oct 05, 2012 6:29 pm\nBa du-mañ vé laret fars ga prun (gad ar sandhi : fars ka prun)\nSujet: Re: Ar c'heginañ


Pajenn:Perrot - Bue ar Zent.djvu/636 - Wikimammenn\nPajenn:Perrot - Bue ar Zent.djvu/636\nblouz ; mes evel a lavare, an iliz-ze he deus eun dra ha n’o deus ket kalz a ilizou brasoc’h ha kaeroc’h ; pe fall pe vat e ve an amzer, eur millierad tud a ve enni bep sul. E wiskamant hag e vevanz a oa henvel ouz re e barousianiz. Lenn a rê alïes « Oberou ar verzerien » d’e gristenien, a c’hallje, de pe de, bezan galvet dirak al lez-varn, ar pez ne zaleas ket evitan.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/636&oldid=140928 »


Strollad Frankiz ha Justis - Wikipedia\nAr strollad Frankiz ha Justis pe Strollad evit ar Frankiz hag ar Justis (arabeg : حزب الحرية والعدالة, Ḥizb al-ḥurriya wa al-’adala) a zo ur strollad politikel egiptian krouet er bloavezh 2011 hag aet da get e 2014.\nBet e oa gwriziennet hag awenet gant an aozadur relijiel Breudeureiezh muzulman.\nE-pad ren Hosni Moubarak e oa difennet an aozadur relijiel Breudeureiezh muzulman met an tu a oa dezho da vevañ war an dachenn publik. D'an 30 a viz Ebrel 2011 ez eo krouet ar strollad Frankiz ha Justis, en e benn Mohamed Morsi\nHent politikel ar strollad nevez a zo hini ar Breudeureiezh muzulman met dammguzh eo an traoù setu perak n'eus ket awen muzulman ebet en anv. Al lezenn en Egipt a zo strizh da geñver strolladoù politikel relijiel, difennet groñs int setu perak ez eo ret d'ar Vreuriezh chom sioul gant an tu relijiel e prezegennoù ha kelaouiñ ar strollad evit chom hep bezañ divodet dre lezenn.\nAn 9 a viz Eost 2014, ar strollad Frankiz ha Justis a zo divodet dre urzh ar justis egiptian.\n(ar) Lec'hienn ofisiel\nAdtapet diwar « https://br.wikipedia.org/w/index.php?title=Strollad_Frankiz_ha_Justis&oldid=1849875 »\nStrolladoù politikel Egipt


The Guardian - Wikipedia\nThe Guardian zo ur pemdezieg embannet e Breizh-Veur gant ar strollad Guardian Media Group. Embannet e vez bemdez etre al Lun hag ar Sadorn, er vent Berliner (470 mm × 315 mm). Betek 1959 e oa anvet The Manchester Guardian, dre ma oa bet savet e Manchester. Abaoe 1964 avat emañ e sez e Londrez, ha moullet e vez en div gêr.\nPennadoù-stur The Guardian a gaver enno aliezik ur sell a-du gant politikerezhioù eus an tu-kreiz-kleiz. Hervez un enklask mennozhioù bet graet e 2004, e vez 44% eus lennerien ar Guardian o votiñ evit Strollad al Labour ha 37% anezho o votiñ evit ar Strollad Frankizour-Demokrat.\nAdtapet diwar « https://br.wikipedia.org/w/index.php?title=The_Guardian&oldid=1781315 »\nDernière modification le 15 Gen 2018, à 20:30\nKemmoù diwezhañ degaset d'ar bajenn-mañ d'an 15 Gen 2018, da 20:30.


Liñvadenn Veur - Wikipedia\n(Adkaset eus Liñvadenn-veur)\nThe Deluge, 1834, gant John Martin, Yale Art Museum, Yale University.\nAl Liñvadenn Veur, pe al Liñvadenn hepmuiken, a reer eus un darvoud mitologel, e meur a sevenadur, ma voe beuzet, pell-pell zo, ur gorread bras a zouar ha ma’z eas e-leizh a voudoù bev da get.\n2 Liñvadennoù all\n3 Martezeadennoù skiantel\nEr Bibl[kemmañ | kemmañ ar vammenn]\nAr vojenn anavezetañ eo an istor kontet er Bibl, en Testamant Kozh. E Levr ar C'heneliezh eo kinniget al Liñvadenn Veur evel ur binijenn a-berzh Doue, da gastizañ an dud abalamour d’o fec’hedoù. Hervez ar pennad 6-8 eus Levr ar C'heneliezh, e voe kemennet al liñvadenn d’an den devot Noe, a savas ur vag vras da chom bev, eñ hag e familh. E bourzh ar vag-se e voe lakaet ivez, war urzh Doue, "ur c’houblad par ha parez eus kement gouenn loened a oa war an Douar". Daou-ugent devezh e padas ar glaveier ha beuzet e voe an Douar a-bezh. Met saveteet e voe an dud hag al loened, gant arc’h Noe.\nLiñvadennoù all[kemmañ | kemmañ ar vammenn]\nUtnapishtim, pe Atrahasis, a gonter e istor e Meurgan Gilgamesh. Tec’hout a reas diouzh al liñvadenn war-bouez un arc’h, heñvel ouzh hini Noe.\nDiskouezet o deus studiadennoù an arbennigourien eo deuet ar vojenn kontet er Bibl, an istor anavezetañ eus ul liñvadenn veur, eus un istor koshoc’h : digant tud Mezopotamia e vije bet amprestet gant Hebreiz, rak kontet ez eus un istor heñvel e Meurgan Gilgamesh. War tablezennoù kavet e Mezopotamia ha troet gant ar Saoz George Smith e 1872, hag a vije bet skrivet er XVIIIvet pe XVIIvet kantved a-raok J.K., e konter kurioù ar roue Gilgamesh, ur roue mojennel a vije bet o vevañ kêr Uruk, e Mezopotamia, er XXVIIvet kantved a-raok J-K. War an tablezennoù-se ez eus anv eus ul liñvadenn veur a vije bet beuzet ar bed a-bezh ganti.\nAbaoe kavadenn Smith ez eus bet kavet tablezennoù all ha dismantroù henoniel a bep seurt a glot gant ar pezh a gonter e Meurgan Gilgamesh. Hag en o zouez roudoù lezet gant dourioù-beuz c’hoarvezet eno ouzhpenn 5000 bloaz zo hag o dije goloet Mezopotamia a-bezh. Hebreiz, pa oant en harlu e Babilon, a glevas anv eus an darvoud-se moarvat ha kemeret e voe ganto en o lennegezh.\nDeukalion, o saveteiñ e wreg diouzh al liñvadenn, diwar un daolenn gant Paul Merwart (1855 – 1902).\nE mojennoù Henc'hres ivez e adkaver un istor heñvel, hini Deukalion, mab Prometeüs, saveteet diouzh al liñvadenn gant e dad Prometheüs, war-bouez un arc’h ivez. Gant an doue Zeus e oa bet degaset an dour-beuz evit kastizañ hendadoù ar C’hresianed ha lakaat fin evel-se d’an Oadvezh Aour. Gant ar C’hresianed kozh ivez e kaver ur vojenn all, hini Atlantis pe Atlantida, un enezenn a vije bet er Mor Atlantel, en tu all da strizh-mor Jibraltar, hag a vije bet beuzet « dindan un deiz hag un noz » hervez a lenner e skridoù Platon.\nE mojennoù nouspet pobl all e kaver istorioù heñvel : gant an Azteked, ar Vayaed, an Inkaed, e Skandinavia, en Indez... ez eus anv eus liñvadennoù bras. Ur vojenn hollvedel eo, pa gaver kantadoù a istorioù peuzheñvel e meur a gorn eus ar bed. Ne oa ket gant an holl bobloù-se liammoù gant Mezopotamia, ken e ranker soñjal ez eus c’hoarvezet darvoudoù heñvel en o broioù. Hag int diazezet war dourioù-beuz gwirion moarvat, ez adkaver en holl istorioù-se mennozh al liñvadenn evel ur c’hastiz a-berzh an doueed.\nMartezeadennoù skiantel[kemmañ | kemmañ ar vammenn]\nPa’z eus kement a vojennoù ma konter istor ul liñvadenn veur, e ranker soñjal int diazezet war dourioù-beuz zo c’hoarvezet e gwirionez : abalamour d’un tsunami c’hoarvezet goude ur c’hren-douar pe tarzhadenn ur menez-tan, dic'hlann ur stêr pe veur a hini goude glaveier bras, live ar mor o sevel kalz diwar abeg pe abeg, e dibenn Oadvezh ar Skorn da skouer.\nTarzhadenn ur menez-tan war enez Santorini, e Mor Egea, he dije lakaet live ar Mor Kreizdouar da sevel war-dro 1630–1600 kent J.K.\nGant douarourien zo ez eus bet skrivet studiadennoù a glask displegañ uheladur live an dour e morioù diabarzh evel er Mor Du war-dro 5600 kent J.K., pe er Mor Kreizdouar er XVIIvet kantved a-raok J.K. (a vije diazez istorel mojenn Deukalion).\nDic’hlann ar stêrioù Eufratez ha Tigris a c’hallfe displegañ mojenn al Liñvadenn Veur e Mezopotamia.\nHervez un deorienn all e vije bet krouet un tsunami bras e Meurvor Indez gant ur gometenn o kouezhañ e-barzh, war-dro 2800-3000 kent J.K .\nLiñvadenn Kêr Is\n↑ Levr ar C’heneliezh, pennad 6 Arc’h Noe – pennad 7 Al liñvadenn-veur http http://pagesperso-orange.fr/testamant.nevez/testamant.kozh.geneliezh.htm\n↑ hervez http://discovermagazine.com/2007/nov/did-a-comet-cause-the-great-flood.\nal Liñvadenn Veur\nThe Great Flood All texts (table with parallels)] (e saozneg)\nFlood stories from around the world, Mark Isaak (e saozneg)\nBallard & The Black Sea, National Geographic (e saozneg)\nFlood Legends from Around the World (e saozneg)\nAdtapet diwar « https://br.wikipedia.org/w/index.php?title=Liñvadenn_Veur&oldid=1916321 »\nKemmoù diwezhañ degaset d'ar bajenn-mañ d'an 16 Du 2021, da 20:00.


Τα 10 καλύτερα ξενοδοχεία κοντά σε: Monument to Sergius of Radonezh\nΕστιατόρια κοντά σε Radonezh\nRadonezh: Όλα τα ξενοδοχεία\nΞενοδοχεία κοντά σε: Monument to Sergius of Radonezh\nΤα καλύτερα ξενοδοχεία κοντά σε: Monument to Sergius of Radonezh\nMonument to Sergius of Radonezh: Διαβάστε κριτικές\n508 από 3.905 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Monument to Sergius of Radonezh\n8,9 χλμ. από Monument to Sergius of Radonezh\n11,6 χλμ. από Monument to Sergius of Radonezh\n12,5 χλμ. από Monument to Sergius of Radonezh\n12,6 χλμ. από Monument to Sergius of Radonezh\n12,7 χλμ. από Monument to Sergius of Radonezh\n15,1 χλμ. από Monument to Sergius of Radonezh\n18,0 χλμ. από Monument to Sergius of Radonezh\n20,1 χλμ. από Monument to Sergius of Radonezh\n23,9 χλμ. από Monument to Sergius of Radonezh\n24,6 χλμ. από Monument to Sergius of Radonezh\n25,1 χλμ. από Monument to Sergius of Radonezh\n29,3 χλμ. από Monument to Sergius of Radonezh\n30,4 χλμ. από Monument to Sergius of Radonezh\n30,8 χλμ. από Monument to Sergius of Radonezh\n33,2 χλμ. από Monument to Sergius of Radonezh\n33,6 χλμ. από Monument to Sergius of Radonezh\n33,8 χλμ. από Monument to Sergius of Radonezh\n34,6 χλμ. από Monument to Sergius of Radonezh\n34,7 χλμ. από Monument to Sergius of Radonezh\n37,0 χλμ. από Monument to Sergius of Radonezh\n37,2 χλμ. από Monument to Sergius of Radonezh\n37,9 χλμ. από Monument to Sergius of Radonezh\n38,4 χλμ. από Monument to Sergius of Radonezh\n39,0 χλμ. από Monument to Sergius of Radonezh\n40,6 χλμ. από Monument to Sergius of Radonezh\n41,6 χλμ. από Monument to Sergius of Radonezh\n42,0 χλμ. από Monument to Sergius of Radonezh\n42,1 χλμ. από Monument to Sergius of Radonezh


Karlsruhe, gwelet eus an oabl, gant ar c’hastell e-kreiz.\nEmañ war ribl dehou ar stêr Roen, hag er c’hreisteiz dezhi emañ ar C’hoad Du (Schwarzwald). Abalamour m’emañ e traoñienn ar Roen eo klouar a-walc’h an amzer e Karlsruhe, e-skoaz kêrioù all Alamagn (10,7 °C well-wazh a-hed ar bloaz).\nE Karlsruhe emañ sez Lez vonreizhel gevreadel Alamagn (Bundesverfassungsgericht), al lez-varn uhelañ er vro.\nGevellet eo Karlsruhe gant :\nNancy (Bro-C’hall), abaoe 1955\nNottingham (Bro-Saoz), abaoe 1969\nHalle (Alamagn), abaoe 1987\nTimişoara (Roumania), abaoe 1992\nKrasnodar (Rusia), abaoe 1992\nLez vonreizhel gevreadel Alamagn\nAdtapet diwar « https://br.wikipedia.org/w/index.php?title=Karlsruhe&oldid=1911959 »\nKemmoù diwezhañ degaset d'ar bajenn-mañ d'an 28 Gwe 2021, da 15:49.


Arnaud Elégoët : "Ne vo morse re a levrioù e brezhoneg !" — Bannoù-heol\nPostet d'an 31/05/2000 - Pennadoù\nArnaud Elégoët : "Ne vo morse re a levrioù e brezhoneg !"\nPennad-kaoz gant Arnaud Elégoët eus ar gevredigezh Bannoù-heol\nPerzh o deus kemeret : Roba, Arno Elegoed\nPetra eo ar gevredigezh Bannoù-heol ?\nSavet e oa bet ar gevredigezh e Kemper bloaz 'zo da embann levrioù bannoù-treset e brezhoneg evit ar re yaouank, evit ar re a vez o teskiñ brezhoneg... Kalz labour a vez graet dija gant An Here pe Keit vimp bev, met ne vo morse re a levrioù e brezhoneg.\nDedennet on kenañ gant ar bannoù-treset hag em boa dija an holl vannoù-treset zo bet graet e brezhoneg, en o zouez re Tintin embannet gant An Here ha re Yakari embannet gant Keit vimp bev. Neuze em boa ezhomm boued nevez. Boulig & Billig a zo bannoù-treset zo anavezet-tre. Plijadur em boa o lenn anezho ha ne oant ket bet troet morse e brezhoneg.\nPellgomzet em boa d'an ti-embann Dargaud e Pariz hag e Brussel hag e oan bet degemeret mat-tre ganto hag e oant laouen-kenañ da glevet e oa tud dedennet da lakaat istorioù Boulig & Billig e brezhoneg.\nIstorioù Boulig & Billig zo istorioù berr hag aes da gompren hag aes da lenn peurvuiañ evit an darn vrasañ anezho. Ouzhpenn e vez kaoz enno eus ar vuhez pemdez.\nEstreget embann Boulig & Billig petra ra ho kevredigezh ha petra emaoc'h e soñj ober, raktresoù all 'peus ?\nSavet e oa bet ar gevredigezh nemet evit embann levrioù Boulig & Billig. N'omp ket niverus e gwirionez, me ha ma breur Padrig hag un nebeud tud all. Evit ar mare emaomp o c'hortoz da welet hag e vo gwerzhet mat al levr. Ma vez gwerzhet mat e vo klasket treiñ levrioù all : 30 albom Boulig & Billig zo bet embannet e galleg ! Marteze e vo graet traoù all, piv oar ! Hervez an degemer a vo graet d'al levr.\nDeut eo er-maez nemet miz 'zo an albom kentañ hag ez eus bet gwerzhet dija tost 100 skouerenn. 1000 skouerenn zo bet moullet. Skoazellet omp bet gant Skol-Uhel ar Vro, pezh a ra 40 % eus ar voujedenn. Neuze pa vo bet gwerzhet 300 skouerenn ne vo ket kollet arc'hant. War an hent mat emaomp.\nGant piv eo bet troet an istorioù ha petra rit c'hwi mod all Arnaud Elégoët ?\nKelenner on war ar sonerezh er skolaj Diwan e Kemper hag e skolaj Santez-Tereza hag ivez kelenner war ar brezhoneg un tammig e skol Santez Tereza.\nTroet eo bet al levr ganin ha gant ma breur ha kaset da Fulup Jakez e Ofis ar Brezhoneg e Karaez da vezañ adlennet.\nSell 'ta !\nBoulig ha Billig\nC'hoarzh c'hoazh !\nWaou ! Alo Billig ?\nAr pevar amzer\nNa pebezh cholori !\nGwad ur c'hocker


Yalla ! Evit ar vugale | YA! Keleier e brezhoneg - kazetenn sizhuniek enlinenn\nKeleier » A-nevez » Yalla ! Evit ar vugale\n05 / 12 / 2016 | A-nevez, Kenskoazell | Commentaires fermés sur Yalla ! Evit ar vugale\nUr gevredigezh vihan eo hini Yalla ! Pour Les Enfants. E Pariz e oa bet krouet e 2013. Unan eus e izili a zo o chom e Breizh. Abaoe un nebeud mizioù nemetken e klask Jerôme Carrière kizidikaat tud ar vro ouzh kudennoù ar vugale sirian repuet e Bro-Liban.\nE 2011 en deus kroget ar brezel e Bro-Siria. Tamm-ha-tamm eo aet gwashoc’h-gwashañ an traoù evit poblañs ar vro. Hag hi lakaet da guitaat he lec’h bevañ pa n’eo ket da zivroañ. An darn vrasañ deus an dud ne glaskont ket mont ar pellañ ma c’hellont deus o bro, met klask a reont repu er broioù amezek. El Liban da skouer zo bet degemeret kalzig a familhoù sirian. War hent an divroañ etre Damas ha Bayrut, ez eus ur gêrig anvet Aley. Aze eo en emgavet kalzig a repuidi kerkent hag er bloavezh 2012. En o zouez bugale e-leizh. 5000 a vefe deus outo, etre 6 ha 13 vloaz. Ken niverus e oant ma oa diaes da dud Aley ober war o zro. Ha setu-int o c’hervel sikour digant an diavaez.\nEl Liban e labour Charlotte Bertal evit an UNHCR*. Kerkent hag embannet ar galv gant Kêr-Aley, e respontas dezhi o krouiñ ar gevredigezh Yalla ! Pour les enfants e 2013.\nKizidik eo Jérôme Carrière ouzh ar sevenadur arabek, klañvdiour anezhañ, ha pa darzhas ar brezel e Siria ha dre forzh gwelet an traoù mont war washaat, e tivizas ober un dra bennak. Mod-se e kavas, hag ez eas e darempred gant ar gevredigezh Yalla ! Pour Les Enfants. Simpl-tre eo pal ar gevredigezh. Klask a ra arc’hant evit ma vefe skoliataet en-dro ar vugale sirian el Liban. Evit ma ne vefe ket moc’het o dazont daoust d’ar brezel\nSkoliata ha kizidikaat\n“E Bro-Liban e vez graet gant an divyezhegezh abaoe pell ‘zo. Kalzig a gentelioù a vez kaset da benn e arabeg, anat, met ivez e saozneg” a resisa Jérôme Carrière. Da lâret eo n’eo ket trawalc’h skoliata ar vugale sirian nemetken, met dav eo kempouezañ o live da gentañ evit ma c’hellfent heuliañ rak ne gomzont nemet arabeg. Setu labour ar gevredigezh neuze. Ouzhpenn-se, e klask ivez ar gevredigezh buheziñ pemdez ar vugale, o kinnig dezho obererezhioù tro-skol, evel ar sport pe c’hoariva da skouer.\nKroget ‘n deus Jerôme Carriere da genlabourat gant ar gevredigezh, o paeroniañ ur bugel. Bep miz e roe ur sammadig, peadra da skoliata ur bugel el Liban. “Paeet ‘m eus en holl etre 150, ha 170€ evit ur bloavezh” emezañ. Met abaoe miz Gwengolo e klask ar paotr mont pelloc’h, oc’h aozañ abadennoù amañ e-barzh ar vro. Dalc’het ‘n deus ur stand da geñver Marc’had bras ar briourien e Kemper. Gwerzhañ a rae pezhioù-pri bet profet d’ar gevredigezh. E fin miz Here e aoze ur fest-noz e Poullaouen. “N’eo ket dastum arc’hant ma fal kentañ, met kentoc’h kizidikaat an dud ouzh kudennoù ar repuidi” a resisa ar paotr. Evit en ober e vez dalc’het betek an 10 a viz Kerzu un diskouezadeg en davarn lennegel “L’autre Rive” e Berrien. Du-se e c’heller gwelet labour al luc’hskeudenner sirian Assem Hamsho, hag a ziskuilh buhez pemdeziek an divroidi sirian el Liban. Un diskouezadeg all a vo c’hoazh e Kastellin e miz Genver 2017.\nDre kizidikaat an dud en deus spi Jérôme Carrière e teuio tud e darempred gantañ. Rak evit poent e lak ar gevredigezh da virviñ er vro nemet a-drugarez d’e youl ha d’ e zivvrec’h dezhañ e-unan…


Maria Josepha von Sachsen (1803–1829) - Wikipedia\nMaria Josepha Amalia von Sachsen, Rouanez Spagn\nTud all zo bet anvet Maria Josepha von Sachsen.\nMaria Josepha von Sachsen (1803–1829), pe Maria Josepha Amalia Beatrix Xaveria Vincentia Aloysia Franziska de Paula Franziska de Chantal Anna Apollonia Johanna Nepomucena Walburga Theresia Ambrosia, a oa trede pried Fernando VII, Roue Spagn.\nGanet e oa e Dresden d'ar 7 a viz Kerzu 1803. Merc'h e oa da Masimilian von Sachsen (1759-1838) ha d'e bried kentañ Carolina di Borbone-Parma (1770-1804). He mamm a oa merc'h da Ferdinando Iañ Parma (1751-1802), dug Parma.\nPa oa tri miz e varvas he mamm ha kaset e voe d'ur gouent war lez ar stêr Elbe. Ne deuas er-maez nemet evit dimeziñ.\nDimezet e voe e miz Here 1819 da Fernando VII, kenderv d'he mamm, div wech intañv ha bepred divugel, pa ne oa-hi nemet 16 vloaz. Er gouent ma moe savet e oa bet stummet da vezañ katolikez virvidik, hogen ne oa ket bet prientet evit ar briedelezh. Nac'h a reas leuskel he fried da dostaat outi eta. Ret e voe goulenn ul lizher digant ar pab evit displegañ dezhi ne oa ket pec'hed marvel an darempredoù reizhel etre priedoù.\nGant daou dra e oa troet Maria Josepha: ar relijion hag ar varzhoniezh\nMervel a reas gant an derzhienn en Palez Aranjuez, divugel, da 26 vloaz e miz Mae 1829. Beziet e voe e Panteon an Infanted e Manati an Escorial, rak hervez boaz an tiegezh roueelne veze beziet e Panteon ar Rouaned nemet ar rouanezed o devoa ganet.\nLos espejos de Fernando VII, gant María Pilar Queralt del Hierro e 2001, zo savet diwar-benn hanterouriezh ar pab en he darempredoù gant he fried roue.\nAdtapet diwar « https://br.wikipedia.org/w/index.php?title=Maria_Josepha_von_Sachsen_(1803–1829)&oldid=1956102 »


Kantved ar Sklêrijenn, Kantved ar Sklêrijennadur, Mare ar Sklêrijenn, Oadvezh ar Sklêrijenn a reer eus an XVIIIvet kantved en Europa ar C'hornaoueg abalamour d'al luskad speredel en em ledas eno da neuze. E Bro-C'hall hag e Breizh-Veur e voe diazezet al luskad-se da gentañ, gant prederourien evel René Descartes (1596-1650) ha Denis Diderot (1713-1784). Gant Diderot ha Jean Le Rond d'Alembert (1717-1783) e voe ledet spered ar Sklêrijenn dre an Encyclopédie, un oberenn holloueziadurel savet gant prederourien digor o spered hag embannet a-dammoù adalek 1751 betek 1772.\nE-touez ar mennozhioù pennañ kaset war-raok gant ar brederourien, a veze graet ar Sklêrijennoù (Les Lumières) anezho, e oa ar gredenn er poell, e poellegezh an dud. Evito e oa gouest an holl dud da soñjal ha ne oa ket ret d'an dud krediñ e mennozhioù zo abalamour ma oant brudet gant an Iliz katolik pe ar roue. Fellout a rae dezho sklêrijennañ ar speredoù eta, dre studiañ aozadur ar gevredigezh hep kaout raksoñjoù.\nDañjerus e oa an holl soñjoù-se evit an dud er galloud eta, setu perak e tremenas lod eus ar brederourien-se, evel Voltaire, pennadoù amzer en toull-bac'h pe en harlu.\nGant ar mennozhioù-se e voe awenet an dud a embannas Disklêriadur dishualded Stadoù Unanet Amerika e 1776, hag ar re a gasas war-raok an Dispac'h gall e 1789.\nE broioù all ivez en em ledas levezon ar Sklêrijenn ha renerien Stadoù zo a zegasas kemmoù brazik d'o gouarnamant daoust ma virjont ar galloud evito o-unan. E-touez ar renerien Stadoù a c'haller lavaret diwar o fenn e voent sklêrijennet edo Katelin Veur e Rusia, Frederig Veur e Prusia ha Gustav III e Sveden.\nMare ar Sklêrijenn a zeuas war e lerc'h kealioù a-bouez evel hini ar frankiz, an demokratelezh ha gwirioù mab-den.\nE Bro-C'hall, diazez eo mennozhioù ar frankiz hiniennel hag al lez-ober relijiel, evit prederourien ar Sklêrijennoù. Dre-se int enebet ouzh ar vonarkiezh hollc'halloudek ha diazezoù reut an Iliz. Implij doareoù skiantel evit kompren ar bed a oa pouezus evito.\nImmanuel Kant eo a zegaso un displegadenn resis evit displegañ petra eo ur Sklêrijenn en destenn Was ist Aufklärung ? (Bez kalonek a-walc’h da ervredañ diouzhit da unan ! Henn eo sturiad ar Sklerijennadur.).\nPrederourien ar SklêrijennAozañ\nAdtapet diwar « https://br.wikipedia.org/w/index.php?title=Kantved_ar_Sklêrijenn&oldid=1916017 »\nKemm diwezhañ d'an 15 Du 2021 da 16:58\nKemmoù diwezhañ degaset d'ar bajenn-mañ d'an 15 Du 2021, da 16:58.


01/09/2016 - Bretagne Info\n“Variscan diwall da doull !” eme tost da 3000 den\nBy admin 01/09/2016\nGant tost da 3000 den bet o tremen war dachenn an Dibar e Plougonveur e c’hell stourmerien ha stourmerezed Douar Didoull bezañ laouen deus an taol int deuet a-benn d’ober.\nEtre an 19 hag an 22 a viz Eost, e-pad tri devezh ha teir nozhvezh e oa deuet tud a-bep seurt da zañsal, pe da glask bezañ kelaouet diwar-benn danjerioù ar mengleuzioù, pe da vezañ titouret war stourmoù all evel hini Kernitron al Lann pe hini an traezh e Lannuon.\nLeun chouk e oa an teltennoù a zegemere kaozeadennoù pe eskemmoù liesseurt diwar-benn an emgannioù a denn d’an endro e Breizh evel e lec’h all.\nDiaes ‘vo da Variscan, an embregerezh bet aotreet d’ober enklaskoù ‘kostez Plougonveur evit raktresoù minoù , da lâret n’eo ket gouest Douar Didoull da vodañ tud en un doare ledan. Moarvat ivez e roio kalon d’ ar re zo oc’h enebiñ ouzh seurt raktresoù damheñvel e Breizh (6 raktres all zo er vro) hag a zo o klask titouriñ an dud en o c’horn evit krediñ enebiñ ouzh poell ar c’hevala.\nDa glozañ e embannomp da heul pozioù un ton bet klevet da vare ar fest-noz a oa bet d’an 19/08 e Plougonveur ha kompozet gant Awen Prigent. (Mersi bras dezhañ !)\nSell aze pozioù ar ganaouenn “Variskan” :\nRefrain/Diskan : Variscan Diwall da doull\nrak aman’zo, rak aman ‘zo Douar Didoull\nDourioù louz evit aour pe plom\nNe vo ket breinet ‘lec’h ‘omp chom\nMacron bihan, deus a Bariz\nMa karomp ez i war da giz\nUr bern labour evit tud ar vro\ngant ar mein gleuzioù, biskoazh na vo\nN’omp ket drouk, met ma ‘vez ezhomm\ne vo difennet an dachenn\nKirri samm e pad an deiz\no vont da gargan ha da ziskargan\nKirri samm e pad an deiz ‘vont da ziskaran ar menez\nNag e coat noz nag e lec’h all\nne ‘vo ket klevet trouz ar bal.\nDey ket, dey ket tamm… n’omp ket, n’omp ket tomm


Fest-Jazz | Destination Coeur de Bretagne - Kalon Breizh\nHome / Fest-Jazz\nSetu ni erruet e Kastell-Nevez ar Faou, ur gumun tamolodet war ribl ar stêr Aon, un endro peurvat, sioul, glasvezus. Emañ ur gobar o verdeiñ war ar c’hanol, a-us dezhañ emañ chapel Itron-Varia ar Porzhoù. Gellet a reomp gwelet sklaer Kastell Trevare n’emañ nemet un nebeud munutennoù ac’hano. Neuze, e kreiz ar glasvez e teu d’hon diskouarn sonennoù ha luskoù drant ha dizoleiñ a reomp a-hed an dour pabelloù, dañserien hag arzourien diroll !\nProgramm en dorn, kuit deomp da c’hwitañ war an disterañ tra eus an dibenn-sizhunvezh digredus-mañ en em leuskomp laouen da vezañ c’hwezhet gant ur wir darzhadenn sonerezh ! Un aergelc’h fest a zo o ren, gwall zisheñvel diouzh ar pezh a c’heller gortoz eus ur festival jazz hengounel. An eur zo d’ar swing, d’ar jazz giz New Orleans ha d’an holl dud n’int ket evit chom hep dañsal. Riboulat a reomp eus un eil leurenn d’eben ha da n’eus forzh pelec’h ez eomp emañ ar sonerezh ganeomp. Ne baouezomp ket da vezañ souezhet gant an endro a-ziwar ar maez, kinklet en un doare dibar ha livet-kaer. Profitañ a reomp eus ur saloñs mod kozh, hon treid war ar geot, e skeud un halegenn hag ur vunutenn war-lerc’h emaomp o tañsal gant an engroez war tonioù steredennoù brasañ jazz ar bed-mañ.\nLeizh a zizoloadennoù a reomp rak lakaet e vez en a-raok sonerien ha strolladoù yaouank evel Agathe Iracema pe c’hoazh an Amerikaned Frog & Henry. Eus pevar c’horn ar bed e teu an arzourien betek ar Fest Jazz : Stadoù-Unanet Amerika, Sveden, Brazil, Bro-Saoz ha kement a vroioù all. Dont a reont ha degas da Greiz Breizh o swing hag o startijenn sebezus. Da bep oad hag eus pep lec’h ivez e teu an arvesterien. En em gavout a reomp soubet en ur mor a sevenadurioù e kreiz an dañserien, ar festivalourien hag ar bern traoù ouzhpenn a vez kinniget war al lec’h. Diskouezadegoù livadurioù, arzourien janglerien, festival Off e kreiz-kêr ha sonadegoù e Kastell kaer-meurbet Trevare... Ne c’hellimp ket ober pep tra met ne vo ket anv da gavout hir hon amzer, a dra sur. A-benn ar fin ez eomp kuit birvidikaet, drant, eñvorennoù dispar leun hor pennoù ha gant ar santadur da vezañ bevet ur pennad-buhez eus ar re jazziañ...\nGouzout hiroc’h diwar-benn ar Fest Jazz\nPostel : contact@fest-jazz.com\nLec'hienn Internet : www.fest-jazz.com\nAn arz er chapelioù\nMirdioù Kalon Breizh


Amprestiñ gerioù diwar ar galleg\nKalz a chikan a vez en emsav brezhonek diwar-benn sujed an amprestoù diwar ar galleg e brezhoneg ar bobl. Hiniennoù, pennoù bras an emsav, o deus gwelet dreze yezh ar bobl o vont da goll. Dre-se e oad techet da skarzhañ ar gerioù o tont diwar ar galleg deus ar yezh standard. Ha ramplasiñ anezhe gant gerioù kozh o tont deus an hen- pe ar c'hrenn-vrezhoneg, peotramant c'hoazh sevel gerioù nevez diwar gwrizioù keltiek.\nSoñjal a ra ganimp e ra parti an amprestoù-se deus ar yezh a-herie. Han-se e talv ar boan teurel hon evezh warne, na pe posubl ne blijfe ket kement-se da difennerien ur yezh « glan ». War ar marc'had zo traoù eveek ken ec'h int er stummioù he deus hon yezh da lonkañ gerioù estren, ma fell d'an nen kemer un tamm amzer da sellet dioute. En gwirionez e kav dimp eo ret goût anezhe, mann nemet evit bezañ kat da derc'hen kaoz gant ar vrezhonegerien a-vihannik.\nHon studi ac'h a da gemer harp war ar pennad « Emprunt » kavet war ul lec'hienn deus ar c'hentañ, Arbres (Mélanie Jouitteau). Ar skwerioù a gemerfomp deus hon c'horpus avat.\nKentañ tra, pa vez komzet deus un « amprest » (« emprunt » en galleg) en yezhoniezh eo « [un] mot pleinement intégré au système de la langue cible ». evel-henn eo displeget gant Mélanie Jouitteau :\n« Un mot emprunté à une autre langue s'adapte au système nouveau dans lequel il est inséré. Il devient pleinement un mot de cette langue, ce que l'on peut voir dès que ce mot subit les règles de la langue d'accueil. »\nEr c'hontrol, ne vez ket « brezhonekaet » tout ar gerioù bet kemeret digant ar galleg. Alies a wech ec'h implij an nen en e frazenn vrezhonek ur ger pe ur bagad gerioù gallek hep azasaat anezhe deus reolennoù ar brezhoneg. Komzet e vez neuze deus code-switching ha n'eo ket amprest. Ar gerioù-se a vir o fonologiezh hag o frosodiezh gallek. Da skwer e chomont pouezmouezhiet war ar silabenn diwezhañ, hag-eñ e vez pouezmouezhiet an amprestoù war an eil silabenn diwezhañ, da lâret eo ar stumm brezhonek.\nSkwerioù deus code-switching :\n'Meus ket (ar) moral.\nEc'h an da dont en-dro parce que goude ec'h an da chom da glakenniñ adarre.\nKez te 'ba quatre-vingts à l'heure !\nKoulskoude e weler gerioù implijet kalz er yezh a herie ha chomet damheñvel deus ar galleg evel apeupre [apœ'pʁɛ], toutafet [tuta'fɛt], dabitud [da'bityt] pe toujust [tu'ʒyst]. Seblantout a reont dimp bezañ amprestoù goude ma chomont pouezmouezhiet war ar silabenn diwezhañ.\nUn dra eveek zo c'hoazh, en em gavet a ra an adverb gallek bien implijet ur wech an amzer en brezhoneg, hag-eñ e vezer o c'hortoz mat pe ervat. Koulskoude ne vez ket brezhonekaet e stumm ebet, ar pezh zo drol pa soñjer er sonioù diaes evit ar skouarn vrezhonek a gaver ennañ (ar fonemoù [j] ha [ɛ̃] asambles). Moarvat e klasker aze kaout un efed bennak. En galleg e kaver ar memes tra gant un toullad mat a c'herioù (adverboù pe anvioù-gwan) ramplaset gant gerioù saoznek e kaozeadennoù ar pemdez (je suis stone, il n'est pas très light, c'est hard je trouve, tu es speed…).\nSe zo bien avat.\nPa vezer oc'h ober e vank ober bien.\n… e weles tud bien.\nKalz a gode-switching a vez er brezhoneg komzet en deiz a herie dam d'an diglosiezh ma vevomp enni. Ne oa ket kont evel-se d'ar c'houlz ma veze ar brezhoneg yezh nemeti, pe dost, an darempredoù etre an dud. Bep tro e klee bezañ brezhonekaet an amprestoù diwar ar galleg. N'eo ket ken kreñv an traoù abaoe, na tost, met delc'hen a ra memes tra ar prosesus da vezañ ampletus.\nSellomp bremañ deus ar stummioù disheñvel he deus hon yezh d'amprestiñ gerioù gallek.\n1. Ouzhpennañ ul lost-ger\nDegas a ra Mélanie Jouitteau da soñj an dra-se : « le suffixe singulatif -enn, apparaît sur les noms d'emprunt d'animaux (jirafenn), et le suffixe -ez apparaît sur les noms d'emprunt de légumes (bananez). »\nN'hon eus ket gallet gwiriañ al lavarenn gentañ. Evit an eil avat hon eus un toullad skwerioù :\nMet kavet hon eus ur skwer hag ac'h a a-enep d'ar skwer bananez :\nDaoust hag-eñ e vefe diamplet al lost-ger -ez, o vezañ ma seblant ar stumm kozh bananez bezañ ankouaet ? Techet omp da grediñ se pa n'hon eus ket klevet stummioù evel *kourjetez pe *sitrouilhez.\nAl lost-ger -enn a seblant er c'hontrol bezañ ampletus-kaer en brezhoneg a-vremañ, evit ar pezh a sell deus an anvioù traoù :\n2. Cheñch an distagadur\nGwelet hon eus c'hoazh penaos e vez cheñchet pouezmouezhiadur ur ger pa dremen deus ar galleg d'ar brezhoneg, alies-mat ec'h a ar pouezmouezh deus ar silabenn diwezhañ (sistem gallek) d'an eil-diwezhañ (sistem brezhonek).\nEn tu-hont da se e vez cheñchet « fono-estetik » ar ger evit lonkañ anezhañ gwelloc'h e sistem fonolojik ar brezhoneg.\nAn disoc'h eo cheñchamantoù eveek (eviton-me !), evel gant ar gerioù gallek en -ment :\nBep tro e vez azasaet dibenn ar ger gallek [-mɑ̃] en [-'ɑ̃mɑ̃n]. Douget eo ar pouezmouezh neuze war an eil silabenn diwezhañ. E-lec'h eo techet ar galleg da skarzhañ an eil silabenn diwezhañ dre gomz, ar brezhoneg a adlaka anezhi en he flas peotramant a lak ur silabenn ouzhpenn !\nfranchement [fʁɑ̃ʃˌmɑ̃], 2 syllabes ➜ franchamant [fʁɑ̃'ʃɑ̃mɑ̃n], 3 syllabes\ncarrément [kaʁemɑ̃], 3 syllabes ➜ karreamant [ˌkaʁe'ɑ̃mɑ̃n], 4 syllabes\nAlies-mat e vez difriet bogalenn diwezhañ ar ger gallek :\nmédecin [medsɛ̃] ➜ medisin meudeusin [mœ'dœsin]\njardin [ʒaʁdɛ̃] ➜ jardin ['ʒɑʁdin]\nPeotramant e vez mire tar friadur, gant ar fonem [n] laket ouzhpenn er fin :\nmignon [miˌɲɔ̃] ➜ mignon ['miɲɔ̃n]\ncochon [koʃɔ̃] ➜ kochon ['koʃɔ̃n]\ncontent [kɔ̃tɑ̃] ➜ kontant ['kɔ̃ntɑ̃n]\nAn dibennoù gallek -er pe -ier ac'h ey d'ober [-əʁ] ou [-jəʁ] :\nparticulier ➜ partikulier [ˌpaʁti'ky:ljəʁ]\ncharcutier ➜ charkutier [ʃaʁ'kytjəʁ]\nAn dibennoù gallek -sion pe -tion, [sjɔ̃] ac'h ey d'ober daou dibenn dishañval. En treuzfurmadur kentañ ne vez ket ouzhpennet nemet ar fonem [n] e fin ar ger :\nEn eil treuzfurmadur, an hini ac'h arri aliesañ, ec'h a ar silabenn c'hallek d'ober div silabenn ['si:ɔ̃n] :\nDre vras e weler ar memes treuzfurmadur o c'hoari pa 'nez ar ger gallek ar gensonenn [j] er silabenn diwezhañ :\nbio ➜ bio ['bi:o]\nspécial ➜ spesial [spe'si:əl]\nPa 'nez ar galleg ur gensonenn vud en dibenn eo techet da vat ar brezhoneg da bronoñsiñ anezhi :\nsurtout [syʁtu] ➜ surtout [syʁ'tut]\nun arrêt [ɛ̃ naʁɛ] ➜ un aret ['nɑʁɛt]\nfort [fɔʁ] ➜ fort [fɔʁt]\ngros [gʁo] ➜ gros [gʁo:s]\nC'hoarvezout a ra kement-se dre an avani en defe miret ar brezhoneg distagadur etimolojik ar gerioù gallek-se ? Kozh-kozh e vefe an amprestoù-se neuze ?\nNe blij ket kaer d'ar brezhoneg ar son [ɛ̃]. Gwelet hon eus kement-se e dibenn ar gerioù. Kemend-all zo gwir e penn kentañ. Gerioù gallek o komañs gant in- pe im- a cheñch o distagadur en [iŋ] pe [im] :\nincomprenable ➜ inkomprenabl [ˌiŋkɔ̃m'pʁe:nɑp]\nimpossible ➜ imposubl [im'posyp]\nincroyable ➜ inkredabl [iŋ'kʁe:dɑp]\nimportant ➜ important [im'pɔʁtɑ̃n]\nSeblant a ra ar skwerioù-se diskwel n'eo ket ampletus ken ar rakger di-.\nTechet eo ar vogalenn [e] e penn kentañ ar gerioù gallek da vont da [i] en brezhoneg :\nénervé ➜ inervet\neffronté ➜ ifrontet\nKensonennoù zo a vez dousaet er penn kentañ evel er skwerioù da heul :\nfragile ➜ frajil vrajil ['vʁɑ:ʒil]\nsavant ➜ savant zavan ['zɑ:vɑ̃n]\nEn dibenn e weler ar strolladoù kensonennoù -ble o vont war galetaat :\npermettable ➜ permetabl pèrmetap\nhonorable ➜ enorabl énorap\nBras-a-walc'h e c'hall bezañ an treuzfurmadur « fono-estetik » :\ncourtepointe ➜ goultepoentenn\nboucle d'oreille ➜ bouldoreilhoù\napercevoir ➜ apresev aprèsév\nKement ha ken bihan ma en em gav cheñchet da vat ar ger gallek :\nhorriblement ➜ horrol\nabominable ➜ minabl\nPeotramant c'hoazh eo heñvel-rik ar ger brezhonek nevez-treuzfurmet deus… antonim ar ger gallek amprestet :\ninimaginable ! ➜ imajinabl !\nPoan en dez ar brezhoneg oc'h ouzhpennañ dibennoù al liester d'ar gerioù amprestet. Alies a wech e kaver stumm unan ar ger hag-eñ e vezer o c'hortoz ul liester. Moarvat ec'h arria se dre an avani eo ral implijout liester ar gerioù-se. Koulskoude hon eus serret un toullad amprestoù gant ul liester en dibenn, met gant traoù drol a-walc'h (dibennoù en -ed dic'hortoz) :\nfacteurs ➜ fakteurien\nemployés ➜ amploaiered\nvolontaires ➜ volanterien\nécrémeuses ➜ ekremeuzien\nvitesses ➜ vitesoù [vi'tɛʃo]\nlieuses ➜ lieuzed\nGant stumm benel gerioù zo e kaver ar memes kudenn. Er skwer fentus dindan eo bet ouzhpennet ar merk benel d'ur ger gallek… benel dija :\nla factrice ➜ ar faktrisez\nKoulskoude e klever da gustum ar faktris.\n3. Lakaat da gemmañ\nUr ger gallek lonket da vat gant ar brezhoneg a heulio sistem ar c'hemmadurioù :\nune pétition ➜ ur betision\nune contravention ➜ ur gontravañsion\nHa d'o zro e vezont kat da lakaat gerioù all da gemmañ :\nla bonne adresse ➜ an adres vat\nGeriennoù gallek o komañs gant v- zo barrek da cheñch o lizherenn gentañ en brezhoneg. Displegañ a ra Mélanie Jouitteau ar prosesus o kemer skwer war ar ger malizenn :\n« L'emprunt au français valise s'est intégré dans le lexique breton comme si son V initial résultait d'une mutation M>V (lénition). Le mot breton est donc rétabli en malizenn, ur valizenn. »\nSell amañ daou skwer kemeret en hon c'horpus :\nvélo ➜ belo (ar velo)\nverger ➜ berje (ar verje)\n4. Troioù-lavar nevez\nEl lodenn–mañ e taolfomp ur sell prim-ha-prim war an troioù-lavar nevez-savet diwar amprestoù gallek. Da skwer e kaver ar ger galleg avarie en dro-lavar-se :\nMe zo arri un avari ganin. Il m'est arrivée une bricole, j'ai eu un problème.\nDiwar ar ger ampich, bet amprestet digant ar galleg empêcher, zo savet un dro-lavar war ampich / diwar ampich hag a dalvez kement ha « sur le passage » :\n▶ A-wechoù 'nije boutet an nen anezhañ diwar ampich un tamm bihan neuze, ha feiz e gomañse da grial, ha neuze feiz... e vije goulennet gantañ : Petra 'peus graet dezhañ aze ? Mann ebet avat. Met peogwir e oa oc'h esa ampich ac'hanon d'ober ar pezh 'ma ezhomm d'ober.\n[’we̞ʒo niʒe ’butə ’nen ’neã diwaʁ ’hãmpiʃ tãm’biən nœhe – a fe go’mãse də ’gʁiəl a nœhe fe – viʒe ’guːlə ’gãntã – ’pʁa pøs ’gwɛt ’teã ahe – mãn’bet hat – mɛ pə’gyːʁ wa ’hesa ’hãmpiʃ ãõ ’dɔʁ ’pes ma ’eːm ’dɔːʁ]\nParfois on le repoussait un peu parce qu'il gênait, et il commençait à crier. Et alors on nous demandait : Qu'est-ce que vous lui avez fait ? Mais rien du tout. Mais puisqu'il essayait de m'empêcher de faire ce que j'avais à faire.\nAn dro-lavar gallek pas du tout zo bet lonket gant ar brezhoneg dre ur cheñchamant fentus deus e ereadurezh, war skwer tamm ebet :\npas du tout ➜ dutout ebet [dytud'bet]\nAchuiñ a refomp ar pennad-mañ o tegas da soñj an interest zo d'anavezout ervat ar stummioù he deus hon yezh d'amprestiñ gerioù estren. Dimp ne oa ket ur sin ec'h ae ar yezh da foutr. Ar c'hontrefed eo, keit ma oa kat ar brezhoneg da lonkañ da vat gerioù gallek e tiskwele e oa c'hoazh ur yezh bev-mat. Bremañ eo koazhet a-galz an amprestoù evit leskel plas d'ar c'hode-switching, ar pezh a diskwel emañ ar yezh o vont war an hent fall.\nOber fae war lodenn vras-mañ ar brezhoneg zo ur fazi bras n'eus forzh penaos. Talvezout a ra en em droc'hañ libr deus implijoù poblek ar yezh. Ma vanka ober nebeutoc'h gante dre skrid, dre gomz avat e renk an nen implijout anezhe hardi da gaozeal gant ar vrezhonegerien a-vihannik.


Degemer mat d'ar familhoù nevez - Skol Diwan Roazhon\nDegemer mat d’ar familhoù nevez\nSetu, kroget mat an traoù en-dro. 120 bugel zo enskrivet er skol e miz Gwengolo 2010, 8 ouzhpenn evit warlene. 12 familh nevez zo er skol ha kejet hon eus gant an darn vrasañ anezho d’ar Yaou 9 a viz Gwengolo da geñver emvod degemer ar familhoù nevez. Tud mennet gant ar brezhoneg zo, c’hoant gante deskiñ asambles gant o bugel. Degemer mat d’an holl !\nD’ar Yaou 23 a viz Even da 8e e vo an emvod-meur ordinal Diwan Bro Roazhon, er skol Gacet. Pouezus-tre eo an emvod-se evit buhez hor skol ha pouezus eo teufe an holl familhoù abalamour da se. War ar roll : rentañ-kont an obererezhioù, ar bloavezh… Lenn pelloc’h\n8 a viz Mezheven 2016


(Adkaset eus Philippe Chappuis)\nZep a zo ivez sot gant ar sonerezh, dreist-holl ar rock (evel Bob Dylan), enoriñ a ra e lezanv ar strollad Led Zeppelin. Embann a ra e 1999 L'enfer des concerts. Savet en doa ur strollad sonerezh anvet Zep'n'Greg, heñvel awalc'h ouzh ar strollad suis Le Beau Lac de Bâle. Graet o doa div bladenn a ganaouennoù fentus evel : « Dieu m'a changé en Suisse-Allemand », « Pôv'Type Song », pe « Les couilles à tonton ». Goude bezañ dispartiet ar strollad, Zep ha pevar eus e vignoned e sav ur strollad all anvet Blük Blük. Kanañ a reont kanaouennoù leun a fent evel « Légalisez le Cenovis », « Où sont les groupies ? » « Moi je suce des Sugus », « Le rebelle suisse » hag all. Paouez a ra en ur mod ofisiel d'an 8 a viz Gwengolo 2007, goude mont kuit ar c'haner Ernest Blük. Tresañ a ra e 2006 skeudenn ar festival sonerezh Musiques en Stock.\nPrizioù all : e 2009 ar priz "Showbusiness" eus ar Swiss Award, e 2010 ar "Globe de Cristal" eus ar gwellañ bannoù-treset evit Happy Sex.\nAdtapet diwar « https://br.wikipedia.org/w/index.php?title=Zep&oldid=1974182 »


Accueil / À la Une / Youth for Climate el Lise Diwan Karaez\nPierre-Emmanuel MARAIS 3 février 2019\nE Bro-Sued, al liseadez Greta Thunberg he deus lañset un harz-labour rak tommadur an hin. E Beljia (foto) emañ liseidi o heul al luskad-mañ bep sizhun en ur vanifestiñ evit an hin. E Bro-C’hall emañ tud yaouank oc’h en em aozañ ivez dre luskad Youth For Climate. Hag e Breizh ?\nEl lise Diwan Karaez, un nebeud liseidi o deus divizet sevel d’o zro evit stourm a-enep tommadur an hin. Lavarout a ra ar grennardez suedad e servij da netra kenderc’hel da studiañ ma ne vije ket un dazont evit he remziad, ma ne vije ket disoc’hoù evit stourm a-enep tommadur an hin. Levezonet eo bet un nebeud liseidi deus Lise Diwan Karaez gant ar pezh bet lavaret pe graet gant Greta Thunberg.\nNaetaat an dachenn\nKroget o deus d’en em fiñval a-enep chenchamant an hin daoust dezho bezañ yaouank. Graet o deus ur valeadenn c’hlas el Lise Diwan Karaez. Dastumet o deus al loustoni hag a oa war an dachenn, da skouer lastez bet laosket gant festivalourien gouel an Erer Kozh. Dek sac’h en holl a zo bet dastumet gant tregont lisead evit ar wech kentañ. Goude-se eo bet treuzdouget ar seier evit bezañ divesket a-ziforc’h. Moarvat eo lañset al luskad ganto ha ne baouezo ket o mouezh da sevel a-enep dizoberiantiz gouarnamantoù ar bed.\nPartager la publication "Youth for Climate el Lise Diwan Karaez"\nbreton brezhoneg Carhaix diwan karaez youth for climate\t2019-02-03


Ecole Diwan Quimper - Kermoguer - Penhars\nBlog ar skoliou\nAccueil > Archives for Non classé @bzh\nDistro e vo Fest Noz Vras Kalanna\nGalv da dud dar vugale, mignoned ar skol, tud a youl vat dedennet…\nDistro e vo Fest Noz Vras Kalanna (aozet gant Eveljust ha Ti Ar Vro Kemper) d’an 31 a viz Kerzu 2016. Dibabet o deus an aozerien gouestlañ an hanter eus gounidoù ar gouel-mañ da raktres digoradur an 3de skol Diwan e Kemper*. Divizet en deus eta Kuzul Skoazell Diwan An Erge Vihan kemer perzh e aozadur ar gouel.\nKemeret eo bet e-karg gant ar c’huzul skoazell aozadur ar pred a vo servijet an nozvezh-se. Ur pred krampouezh an hini a vo kinniget d’an dud, teir c’hrampouezhenn viaouet ennañ. Ar predoù a vo holl rakwerzhet hag ar pal a zo servij etre 200 ha 300 anezho. Aozadur ar pred a vo kaset gant ur c’hrampouezher a-vicher a labouro a youl vat ha dav eo deomp kavout krampouezherien(ezed) a youl vat evit fardañ, gwarnisañ ha servij ar c’hrampouezh. War-dro 20 den bennak a vo ezhomm, 10 o fardañ, 5 o servij ha 5 evit erlerc’hiañ pa vez ezhomm. 10 billig bennak a vo ret kaout hag e rankint bezañ pourvezet gant an dud a youl vat.\nN’eo ket niverus a-walc’h izili ar c’huzul skoazell evit kas da benn e unan al labour-mañ ha soñjet hon eus tuta e-barzh rouedad Diwan Kemper en e bezh. Kas a reomp al lizher-mañ deoc’h hiziv evit goulenn gant ar re a zo prest da gemer perzh lakaat o anv en daolenn DOODLE meneget amañ http://doodle.com/poll/3iax7unmterbusmw pe o skrivañ da yannguillamot@hotmail.com .\nRespontit buan evit ma c’hellfemp sevel diouzhtu ar skipailhoù ha bodañ an holl e miz Du, a-gevret gant ar c’hrampouezher a-vicher, a-benn lakaat an holl e-barzh ar jeu ha gellet kehentiñ war danvez ar pred, ha digeriñ ar prantad rakprenañ.\nEvit aoazadur hollek Kalanna ez eus ezhomm ivez da gaout un niver bras a dud a youl vat war postoù all: mont-tre, tavarn, sikour, surentez…Lakaat a reer e anv dre an daolenn doodle pe ar chomlec’h e-mail ivez.\nTrugarez ivez da vrudañ ar gouel o skignañ an titouroù dre ar skritell, ar bajenn www.facebook.com/KalannaKemper/ al lec’hienn http://www.fest-noz-kalanna.org/\nSpi hon eus e voc’h niverus evit dont da skoazellañ an 3de skol.\nEvit ar c’huzul skoazell\nMont a ra ar raktres trede skol e karter an Erge Vihan war-raok, Pal ar raktres a glask respont da ezhommoù Diwan e Kemper :\n– reiñ an tu d’an niver a vugale skoliataet e Diwan da greskiñ e kêr Gemper pa vez leun an div skol a zo bremañ ;\n– en em staliañ en ur c’harter e-lec’h ma n’eus skol dre soubidigezh ebet ;\n– kreñvaat hentenn Diwan e Kemper hag er c’humunioù tro-dro,\nUr skipailh a zo bet savet e Du 2015 evit kas ar raktres da benn, Krouet eo bet ur c’huzul skoazell, Kuzul Skoazell Diwan An Erge Vihan, E bal a vo :\n– kavout ul lec’h evit staliañ ar skol ;\n– bodañ ar familhoù dedennet er c’harter en-dro d’ar raktres ;\n– dastum an arc’hant a zo ezhomm evit lakaat ar skol da vevañ evel termenet gant kengevredad Diwan,\nDarempredoù a zo gant an ti-kêr evit kavout ul lec’h, N’eus diskoulm ebet evit ar mare, met santet ur gwir youl da vont war-raok, Familhoù dedennet a zo, hag ar pal a 14 skoliad enskrivet goulennet gant Diwan ne rankfe ket bezañ re ziaes da dizhout,\nKomision ar c’hantin : ezhomm’zo 3 den\nStummadur memor ar brezhoneg\nSkol Diwan Kermoger\n25, alez Kervoger- 29000 Kemper\nTel : 02 98 95 18 07 - Fax : 02 98 95 12 36 - skol.diwan.kemper(@)wanadoo.fr\n1 Straed Vañde - 29000 Kemper


Lizher d'ar Romaned - Wikipedia\nLizher d'ar Romaned\nc'hwec'hvet levr ar Testamant Nevez, kediad ar 16 pennad\nAl lizher d'ar Romaned a zo unan eus lizheroù Paol a gaver e Testamant Nevez ar Bibl.\nEl lizher d'ar C'halated e oa bet kaoz endeo eus an emzalc'h da gaout e-keñver ar gristenien deuet eus ar baganiezh : daoust hag-eñ e oa ret lakaat anezho da sentiñ ouzh Lezenn Moizez a-raok degemer anezho en Iliz ?\nSetu ar pezh a skriv Maodez Glanndour a-zivout al lizher d'ar Romaned en e droidigezh eus an Testamant Nevez.\n"Gant al lizher d'ar Romaned hon eus adarre an hevelep kelennadurezh, met er wech-mañ eo displeget hiroc'h hag e pep kentel.\nPaol n'en deus ket gwelet Roma c'hoazh. Mont a raio prestik da Jeruzalem da zegas di aluzonoù ilizoù Makedonia hag Ac'haia. Soñjal a ra goude-se tizhout kêr-benn an Impalaeriezh, hag evit prientiñ e zonedigezh e skriv e lizher. Er bloavezh 56-57 emaomp. Abostol ar baganed a wel mat ar riskl a zo gant un troc'h etre ar gristenien yuzev hag ar baganed kristenaet. Diaesterioù a zo bet hag a chom : gwelloc'h eo dezhañ e-unan displegañ e soñj, ma vo anat e gelennadurezh d'an holl.\nEus petra e teu ar santelezh, ar reizhder dirak Doue ? Eus an den e-unan ? Ned eo hemañ anezhañ e-unan nemet pec'hed. Eus al Lezenn ? Houmañ ne ro ket an nerzh d'he mirout. Ar feiz e Jezuz Krist eo an hini a ro santelezh. Sellit ouzh : dre ar feiz eo bet mignon da Zoue, a-raok bezañ amdroc'het. Ha ni eo dre ar feiz e Jezuz Krist e vezomp adunvanet gant an Tad ; rak Jezuz Krist eo an hini a ziskar pec'hed Adam dre e varv hag e adsav. Gant ar vadeziant emaomp en ul lezenn nevez, lezenn speredel ar salver. Ha bremañ, evit gwir, hon eus ar Spered santel d'hor skoazellañ, dimp da vevañ evel gwir vugale da Zoue, galvet da vezañ gant ar C'hrist heritourion ar c'hloar beurbadel."\n↑ Troidigezh an Testamant Nevez didan renerezh Maodez Glanndour, Al Liamm,1971, p. 354.\nAdtapet diwar « https://br.wikipedia.org/w/index.php?title=Lizher_d%27ar_Romaned&oldid=1873232 »\nDernière modification le 29 Ebr 2020, à 10:32\nKemmoù diwezhañ degaset d'ar bajenn-mañ d'an 29 Ebr 2020, da 10:32.


Pajenn:Ar Prat - Nozveziou an arvor, 1909.djvu/136 - Wikimammenn\nPajenn:Ar Prat - Nozveziou an arvor, 1909.djvu/136\neus ket gwelet penaos ez oun bet saludet gant sant Josef ? »\n— « Ha te, maouez, n’ec’h eus ket gwelet ar mousc’hoarz he deus great d’in ar Werc’hez ? »\n— « Hag an elez o sellet ouzimp evel pa vijemp bet tud a ouen vras ? »\n— « Hag an Aotrou Doue ’ta, en deus lavaret d’eomp : Ra viot deuet mat em lez, va bugaligou ! »\n— « A ! va gwaz ker, eme ar wreg, ma welje ar re binvidik penaos e reer d’eomp brema, marteze e savje mez ganto da veza bet ker faeüs en hor c’henver. Na me a garfe gwelet o ardou !… »\n— « Ya, ober a rafent beg moan, me gred, rak ne dalv ket d’ezo gedal beza digemeret ama evel ma ’z omp-ni bet. »\n— « O feiz, nan avat ! eme ar wreg… Ya, mar vat sur !… Pep-hini d’e dro ; leal eo, mechans ! »\n— « Ha koulskoude, maouez, lavar ama d’in, pet gwech ec’h eus-te grosmolet o welet eazamanchou ar binvidien, pa oa red d’eomp-ni dioueret eur bern traou ? Hag e lavares neuze : « Tiez brao o deus, ha dilhad kaer ivez, mitizien, mevelien, kement ha ma karont : netra ne vank d’ezo. Ha perak n’hon deus-ni ket bet hon lodig ivez eus an traou-ze ? Petra hon deus-ni great da Zoue ? » Sonj mat ac’h eus, n’eo ket’ta, va gwreg ? »\n— « Ha perak, va den, digas an traou-ze war c’horre ? »\n— « Evit digas sonj dit eus ar pez a lavaren neuze, eo an Aotrou Doue eun tad mat, e ro kement ha kement da bep-hini abret pe zivezat, hag ar re n’o deus ket bet o eürusded war an douar o devo anezi er baradoz, mar n’o deus great netra evit he c’holl. Ne felle ket d’it selaou ac’hanoun\nAdtapet diwar « https://br.wikisource.org/w/index.php?title=Pajenn:Ar_Prat_-_Nozveziou_an_arvor,_1909.djvu/136&oldid=158770 »\nKemmoù diwezhañ degaset d'ar bajenn-mañ d'an 12 Ebr 2020, da 18:21.


Accueil » Judikael\nJudikael (14) : XII diviz\nJust ; Hoel en doa paket ar paotrig-se ha graet dezhañ mil boan a bep seurt. O vezañ deut ar paotrig da glask sikour amañ, miret em boa ouzh Hoel na rafe dezhañ droug ebet. Fellet oa bet da Hoel her pakañ evelato, hag hel lazhañ marteze, met Doue a skoas pounner gant Hoel. Ar priñs a gouezhas evel pa vije marv, hag an dremenvan a grogas ennañ kerkent. Dre c’hras Doue, salvet eo ene ar priñs paour-se, fiziañs am eus ; mont a ran adarre da gichen e gorf marv ; un tamm skoazh a roin d’e sebeliañ.\n‹ Judikael (13) : XI diviz haut Judikael (15) : XIII diviz ›\nJudikael (01) : Argument\nJudikael (02) : Tud ar mister\nJudikael (03) : Kentañ diviz\nJudikael (04) : II diviz\nJudikael (05) : III diviz\nJudikael (06) : IV diviz\nJudikael (07) : V diviz\nJudikael (08) : VI diviz\nJudikael (09) : VII diviz\nJudikael (10) : VIII diviz\nJudikael (11) : IX diviz\nJudikael (12) : X diviz\nJudikael (13) : XI diviz\nJudikael (15) : XIII diviz\nJudikael (16) : XIV diviz


« YA » d’ar Brezhoneg\nEvel-just eo bet sinet ganeomp, kerkent ha kinniget deomp gant OFIS AR BREZHONEG, rak a-bouez-bras e seblant deomp bezañ : diskouez d’an holl hon eus c’hoant bras, a-gevret gant an 500 siner all, e vefe c’hoazh eus ar brezhoneg evel ur yezh vev birvidik e-mesk ar gevredigezh e Breizh er c’hentañ kantved warn ugent.\nA bep seurt aozadur a c’hell sinañ an emglev-mañ : pe e vefe ur gevredigezh sport pe sevenadurel, pe c’hoazh ur stal genwerzh, pe, gwelloc’h c’hoazh, un embregerezh, ha me oar-me. An holl a vo degemeret mat !\nHa klevet e vo hor galv gant pennoù bras ar vro-mañ ? Spi hon eus alato !\nM’ho peus c’hoant d’ober kement all, pe da lakaat ho stal labour d’hen ober, pe ma anavezit unan bennak hag a vefe kontant da sinañ evit lavaret a-gevret ganeomp “YA D’AR BREZHONEG”, skrivit ’ta da Ajañs Diorren an Ofis.


Ar waremm vraz - Roman, poésie, littérature, écrits - Youenn Kervalan, Al Lanv\n> Livres en breton >Roman, poésie, littérature, écrits>AR WAREMM VRAS\nAR WAREMM VRAS\nToute les guerres apportent leur lot de folie, de bestialité d'horreur.\nPuis vient l'armistice, le monde soigne ses blessures...\nAn holl vrezelioù a zegas ganto o lod a follentez, a loenegezh, a euzhusterioù.\nPa erru termen ganto, eo kemmet da vat ar Bed.\nSetu dres ar pezh a c'hoarvez en istor-mañ, ar Waremme Vras, pell koulskoude eus ar c'hadlanoù.\nGaid Bozeg, ur goueriadez eus Plogoneg e Bro-Gerne, a zo bet eilpennet he buhez abalamour d'ar brezel-bed diwezhañ ha d'ul lazhadeg hirisus. A-hed an istor e klasko he c'herentiezh skañvaat he foanioù-spered.\nKest un alc'hwez da zivorailhañ he spered eo, en ur vro o vont d'ar pimperlamm war zu an araokaat. Kemm 'zo deuet da bep tra, gwechoù war an tu mat, gwechoù all avat...\nDeuxième volet d'une saga (An deiz hirgortozet) qui dresse un tableau des années 70-80 dans les Monts d'Arrée, entre luttes sociales et musique rock, au rythme de la vie chaotique de notre héros.\nAR ROC'H TOULL LIVET\nPenaos e raio Ahu evit en em zibab hag eñ gwall nammet p'eo ganet mogn ?